Infofest 2010 – Ministarstvo uređenja prostora i zaštite životne sredine Crne Gore – Informatika sa tehnikom\nInfofest 2010 – Ministarstvo uređenja prostora i zaštite životne sredine Crne Gore\nPodaci o Ministarstvu:\nNovo Ministartsvo ima širok dijapazon nadležnosti. Ono obavlja poslove planiranja, upravljanja i valorizacije prostora, stara se o prostorno-ekološkim aspektima održivog razvoja kao globalnog državnog opredjeljenja, sinhronizuje plansku dokumentaciju na lokalnom i državnom nivou, vodi računa o područjima posebne namjene … U saradnji sa drugim resornim organima, ovo Ministarstvo vodi informacioni sistem o prostoru i učestvuje u promociji investicionih potencijala Crne Gore.\nMinistarstvo ima intenzivnu komunikaciju sa civilnim sektrorom, uz institucionalnu koordinaciju sa relevantnim nevladinim organizacijama iz ove oblasti.\nOva institucija je izuzetno agilna u međunarodnim bilateralnoj i multilateralnoj saradnji, članstvu i radu međunarodnih asocijacija, uz angažovano afirmisanje stavova Crne Gore po pitanjiva važnosti prostora, održivog razvoja i ekološke zaštite.\nPosebnu važnost Ministarstvo uređenja prostora i zaštite životne sredine pridaje informacionim sistemima, odnosno primjeni savremenih ICT u podršci nadležnosti ovog državnog organa, posebno u domenu upravljanja prostorom. To je i osnovni razlog nastupa Ministarstva u zvaničnom programu INFOFEST-a.\nMinistar Branimir Gvozdenović detaljno je govorio o radu Ministarstva, zakonskoj regulativi, prednostima primjene informatičke tehnologije u okviru Ministarstva uređenja prostora i zaštite životne sredine kao i o budućim planovima.\nZnatan dio svog izlaganja ministar Gvozdenović je posvetio značaju informacionog sistema koji je u ovom Ministarstvu obezbjeđuje ne samo efikasnost, već i novu transparentnost koja je u ovom Ministarstvu jako važna da bi se osnovni projekti radili i kako bi se na pravi način zadovoljile potrebe građana Crne Gore.\nNavodeći etape u razvoju Ministarstva, Branimir Gvozdenović ističe u prvi plan razvoj informacionog sistema. Formiran je tim koji je dobio zadatak da na efikasan način stvori uslove da se prostorno planska dokumentacija nađe na internetu i da se sve građevinske dozvole i sva druga rješenja budu dostupna na internetu svim građanima Crne Gore.\nDa bi se sve ovo ostvarilo, odnosno da bi neki dokument stavili u elektronsku formu, neophodno je bilo donijeti određene standarde i pravila ponašanja. Urađen je jedan veliki posao, a to je izrada pravilnika koji precizno definiše kako se može neki dokument predstaviti u elektronskoj formi, naglašava ministar Gvozdenović.\nPrije uvođenja i primjene informacionog sistema, po riječima Branimira Gvozdenovića, razmjena i korišćenje određenih podataka od strane Ministarstva, Monstata, statistike, građana, uprave za nekretnine, investitora i drugih, najviše je podsjećao na organizovani haos. Iz tih razloga pokazalo se nužnim uvođenje informacione tehnologije kako bi se zaveo red u ovoj oblasti i stvorili uslovi da svi zainteresovani subjekti koriste isti podatak, odnosno da se stvori jedan efikasan, transparentan i optimizovan sistem za upravljanje prostorom.\nMinistarstvo ulaže velike napore, a i znatna finansijska sredstva kako bi pomoglo svim opštinama u Crnoj Gori da implementiraju ove sisteme i stvore uslove za efikasan način upravljanja prostorom. Ministarstvo sve svoje djelatnosti usklađuje sa direktivom Evropske unije o standardizaciji poslova iz oblasti upravljanja prostorom.\nO daljim pravcima razvoja govorio je Branislav Gregović, pomoćnik ministra za upravljanje prostorom.\nPostoji veoma velika sličnost između informatike i administracije, naglašava Branislav Gregović. I jedna i druga oblast preferiraju i priželjkuju striktan i jasan jezik, precizne norme i pravila ponašanja. To je nešto što je nedostajalo našoj administraciji i što smo mi prepoznali u Ministarstvu i nadamo se da ćemo u budućem periodu uspjeti da povećamo produktivnost i efikasnost naše administracije i tako oslobodimo više prostora za strateško i razvojno promišljanje zaposlenih bilo u lokalnoj ili državnoj administraciji, kaže pomoćnik Gregović.\nPrvi preduslov za informatičku obradu planskih dokumenata je njihova standardizacija. Ovo je vrlo bitno ne samo u fazi izrade planskih dokumenata, već i u fazi kontrole kada dokumenti dođu u Ministarstvo, kao i u fazi mišljenja na nacrt ili kasnije na prijedlog saglasnosti na nacrt. U svemu ovome značajnu ulogu ima informacioni sistem.\nVeoma je značajno prilikom planiranja namjene određenog prostora, da Ministarstvo uređenja prostora i zaštite životne sredine ima u vidu šta su strateška opredjeljenja primjera radi Ministarstva energetike Ministarstva poljoprivrede, Ministarstva turizma i sl. i da ima kompletan uvid na potrebe lokalne samouprave i njihove nadležnosti u pogledu planske dokumentacije na lokalnom nivou, ističe Branislav Gregović.\nInformacioni sistem ima veliku ulogu u fazi monitoringa i sprovođenja planova. Uzimajući sve u obzir, Ministarstvo s pravom očekuje velike koriste od uvođenja i potpune primjene informacionog sistema.\nPrevious: Infofest 2010 – Akcija “10 za 10”\nNext: Infofest 2010 – “U svijetu savremenih komunikacija”


Jeremić: Pokrenuta teška artiljerija\nTema: Jeremić: Pokrenuta teška artiljerija\nLima – Delegacija kosovskih Albanaca koja boravi u Limi, na zasedanju Generalne skupštine Organizacije Američkih Država (OAD), na kojem učestvuje ministar spoljnih poslova Srbije Vuk Jeremić.\nKako Fonet saznaje u diplomatskim izvorima, delegacija iz Prištine je došli na preporuku Sjedinjenih Američkih Država, uz logističku podršku Perua, jedne od malobrojnih južnoameričkih zemalja koja je priznala Kosovo.\nPrema saznanjima u diplomatskih izvorima, u Limi je celokupni sektor Stejt departmenta koji se bavi Kosovom. Juče je u Limu doputovao i bivši američki predsednik Bil Klinton, koji se, kako tvrde diplomatski izvori, direktno uključio u lobiranje za nova priznanja Kosova.\nU diplomatskim izvorima se smatra čudnim što na zasedanju u Limi delegaciju SAD čine ljudi zaduženi za probleme Kosova, budući da se OAD bavi pitanjima i problemima država američkog kontinenta.\nNajvećem pritisku izložene su zemlje Kariba, tvrdi se u diplomatskim izvorima, koji najavljuju da Klinton, posle Perua, putuje upravo u posetu zemljama Kariba i centralne Amerike.\nUpitan o prisustvu predstavnika kosovskih Albanaca u Limi, Jeremić je precizirao da se Srbija suočava sa „velikim izazovima kada se jedna tako velika zemlja, na takvom nivou, zalaže za nezavisnost Kosova”.„Mi smo do sada bili uspešni u ovom delu sveta i pokušavamo da i na ovom skupu upoznamo države članice OAD sa situacijom i apelujemo na njih da ne promene svoj stav”, naglasio je Jeremić.\nVećina zemalja ima razumevanja za stavove Srbije, rekao je Jeremić i dodao da ostaje da se vidi kakvi će biti rezultati skupa u Limi, jer je „pokrenuta teška artiljerija”.\nOčigledno je da postoji podela na blok zemalja predvođenih SAD i drugi blok koji predvode Brazil i Argentina, objasnio je Jeremić.\nOvo je drugi slučaj u proteklih nedelju dana da na nekom multilateralnom skupu jedna od velikih zemalja direktno koristi svoj nastup za lobiranje za nezavisnost Kosova.\nNa poziv Francuske, samitu Francuska-Afrika prisustvovala je delegacija Albanaca sa Kosova, koju je predvodio ministar inostranih poslova Skender Hiseni. Prema oceni u diplomatskim krugovima, očito je da, u očekivanju skorog mišljenja Međunarodnog suda pravde, raste pritisak velikih zemalja, poput Amerike i Francuske, na manje zemlje, kako bi promenile svoj stav o Kosovu.\nOtkud zna ministar vanjski sta je artiljerija ? Kad nije vojsku sluzio...Kuda li ce da putuje kada (uskoro) misljenje MSP izadje na videlo.\nRe: Jeremić: Pokrenuta teška artiljerija\nbice interesantno, pitanje kosova nije samo regionalno, nego i svetsko pitanje, bukvalo ako kosovo prodje kao drzava, amerika ce moci bilo gde u svetu da intervenise i cepa suverene drzave zarad svojih interesa. zbog toga se stvorio sirok front otpora americkom imperijalizmu predvodjen rusijom, kinom, indijom, brazilom, argentinom, nesvrstanim zemljama, bice americi i zapadu veoma tesko i neugodno, Srbija iza sebe ima 4 milijarde ljudi koji mrze ameriku i NATO, pogledajte rezultate onog glasanja u generalnoj skupstini, 77-7 smo ih razbili\nma sve će on njih da preobrati... ...samo mu dajmo vremena...\nOriginal postavio Blues Brothers Otkud zna ministar vanjski sta je artiljerija ? Kad nije vojsku sluzio...Kuda li ce da putuje kada (uskoro) misljenje MSP izadje na videlo.\nMeni uopste nije jasno sta ministar spoljnih poslova Srbije radi na sastanku OAD ? Covek u zivotu uvek ima dva izlaza, osim kada ga pojede djavo....Tada ima samo jedan izlaz....\n"Suočavamo se sa snažnim pritiscima za nova priznanja Kosova", ukazao je Jeremić, napominjući da Beograd, za razliku od Prištine, u Limi iza sebe nema supersilu, "nemamo nekoga ko je u stanju da ponudi veliku finanasijsku pomoć ili zapreti ukidanjem privilegija i preferencijala". a sta bi sa ona cetiri stuba spoljne politike: EU , Rusija, SAD i Kina ?\nOriginal postavio Blajbinger Meni uopste nije jasno...\nОво је твој животни мото! "I spent half of my money on drinks, fast cars and women...The rest I just squandered!"\nJeremija pali topa... Odgovorite sa citatom\nAutor neozbiljko u forumu Ljubav i seks\nPoslednja poruka: 11.09.2013., 00:57\nARTILJERIJA i garnizoni\nAutor nindza52 u forumu Avijacija i vojska\nPoslednja poruka: 09.09.2013., 22:20\nAutor G.H.O.S.T. u forumu Tinejdžeri\nPoslednja poruka: 30.12.2009., 15:48


GRENEL ŠOKIRAO: Tvrdi da Ameriku ne vode ni Bajden ni Kamala već jedna MOĆNA ŽENA!\nGrenel, Foto: Profimedia\nŠOK IZ SAD\nReč je, naime, o američkoj zvaničnici koja je u administraciji na čelu Saveta Bele kuće za unutrašnju politiku\nObjavljeno: 14.05.2021. 19:10h\nBivši saradnik nekadašnjeg predsednika Amerike Donalda Trampa, Ričard Grenel, u razgovoru za ruski portal “Utro” otkrio je neverovatnu stvar – da SAD ne vlada Džo Bajden, već jedna žena koja nije Kamala Haris.\nSjedinjenim Američkim Državama u stvarnosti ne rukovode ni predsednik Džozef Bajden, čak ni potpredsednica Kamala Haris, vlast je u rukama jednog vladara iz senke, upozorio je bivši šef američke Nacionalne obaveštajne službe Ričard Grenel, prenosi Sputnjik.\nPrema njegovim navodima, Bajden je ništavna figura, slab je i nema uticaja ni na šta, dok Kamala Haris uopšte ne shvata šta se dešava i kako treba da postupa.\n– Mi zapravo imamo predsednika iz senke – Sjuzan Rajs – otkrio je Grenel u senzacionalnom intervjuu koji je preneo ruski portal “Utro”.\nReč je, naime, o američkoj zvaničnici koja je u administraciji na čelu Saveta Bele kuće za unutrašnju politiku.\n– Rajs je zauzela udobnu poziciju koja ne privlači pažnju, ali joj omogućava da utiče ne samo na unutrašnju nego i na spoljnu politiku – ocenio je Grenel.\nRajsova je, prema rečima Grenela, stručnjak za spoljnu politiku i ne zna ništa o domaćoj politici, ali je to jasan znak kako će u Vašingtonu biti tretirana spoljnopolitička pitanja – isto kao unutarpolitička.\nInače, Rajsova je ranije bila pomoćnik predsednika Baraka Obame. Očekivalo se, prema pisanju medija, da će biti imenovana za američkog državnog sekretara.\nPodsetimo, pre dva dana više od 120 penzionisanih američkih generala potpisalo je otvoreno pismo u kojem kritikuje američkog predsednika Džozefa Bajdena. U pismu se navodi da je “nacija u dubokoj opasnosti”.\n– Ne može se zanemariti psihičko i fizičko stanje vrhovnog komandanta (Oružanih snaga SAD Džoa Bajdena). On mora biti u stanju da brzo donosi ispravne odluke u oblasti nacionalne bezbednosti, bilo gde, danju i noću – ističu autori pisma.\nIZRAELSKA VOJSKA SAOPŠTILA: Ušli su u pojas Gaze!\nHAMASOVA RAKETA POLEĆE I PADA NA PALESTINCE: Izraelska vojska objavila video neuspešnog lansiranja (VIDEO)\nSADGrenelDonald TrampŽena vladar iz senkeAmerika


ZA VREME KLINTONA Srbiji oduzeto milijardu dolara! | SerbianForum\nZA VREME KLINTONA Srbiji oduzeto milijardu dolara!\nZa vreme administracije bivšeg američkog predsednika Bila Klintona, srpskim bankama i firmama oduzeto je milijardu dolara, izjavio je predsednik Upravnog odbora Asocijacije malih i srednjih preduzeća Zoran Vujović za „Srpski telegraf“.\nOn je to kazao misleći na novac koji je za vreme sankcija SR Jugoslaviji bio zamrznut, najviše 1992., 1993. i 1994. godine i koji ni do danas nije vraćen, navodi taj list.\nVujović potez Klintonove administracije ocenjuje kao „ekonomski genocid nad Srbima“.\n„Samo na računima Jugobanke i Beobanke u Njujorku, u momentu donošenja sankcija bilo je 450 miliona dolara. Ta sredstva su zamrznuta, na njih nije bilo kamate i trebalo je da budu vraćena jednog dana“, rekao je Vujović i dodao da je novac bio zamrznut i na računima drugih srpskih firmi, ukupno milijardu dolara.\nOn objašnjava da su Amerikanci napravili i firmu koja je trebalo da brine o tim papirima.\n„Brinuli su tako što su ih okretali i bankari su izračunali da su za 25 godina sa minimalnom kamatom na 450 miliona zaradili dve milijarde dolara“, rekao je Vujović.\nVujović kaže da su SAD taj novac počeli tek krajem 2017. godine da „stidljivo vraćaju“, kada je američka ambasada u Beogradu pozvala srpske firme čiji je novac bio zarobljen u SAD da joj se jave, a sa isplatom su počeli tek krajem prošle godine.\n„Sve je smišljeno tako da pare i ne budu vraćene. Čekalo se da najveći broj firmi bankrotira ili promeni vlasnika i da se onemogući ceo postupak“, ocenio je Vujović.\n„Zato bi sada najpre trebalo pokušati putem bilateralnih odnosa otvoriti to pitanje, a ako ne uspemo, onda angažovati jaku advokatsku kuću i iskoristiti sve pravne mogućnosti“, zaključio je Jovanović.


Pacolli: Austrija je bila i sotaje istinit prijatelj Kosova - Novosti i Događanja - Predsednica Republike Kosovo - DR VJOSA OSMANI - SADRIU\nPacolli: Austrija je bila i sotaje istinit prijatelj Kosova\n“Austrija je uvek bila i ostala istinit prijatelj Kosova. Doprinos Austrije za Našu zemlju je od velike i mit to jako cenimo“, reče Predsednik Republike Kosova , Brgjet Pacolli tikom jednog sastanka sa ambasadorom Austrije u našoj zemlji, Johann Brieger.\nNakon što je spomenuo niz oblasti na kojima je Austrija dala jako veliku pomoć, izdvajajući ovde pomoć u visoko školstvo, Predsednik Pacolli je naglasio da Kosovo i nadalje ima potrebe za pomoć i austrijsko iskustvo u više oblasti.\nI na ovom sastanku, Predsednik Pacolli je govorio o projektima Kosova za ekonomski rast i naročito za stvaranje povoljne sredine za što veći dolazak investitora iz Austrije na Kosovu.\nAmbasador Johann Brieger je, s njegove strane, čestitao Predsedniku Pacolli za njegov izbor i predao mu pismo čestitke koju je predsednik Fisher uputio Predsedniku Pacolli.\nG.din Brieger je naglasio stalnu dobru saradnju između Austrije i Kosova u više oblasti, saradnja koja je dala plodova, ali je ujedno i još više jačalo prijateljstvo između dve države.\nNa ekonomskom planu, on je izrazio nadu da će, u buduće, biti više austrijskog biznisa koji će proširiti svoje investicije na Kosovu, iako sadašnji broj biznisa ove države koji razvijaju svoju aktivnost u našoj zemlji nije mali.


Poslednja karika u ovom lancu akademskih programa jeste program Students to Business, koji predstavlja kompaniju Microsoft kao mogućeg posrednika između poslodavaca i svršenih studenata tehničkih nauka. Ovaj program, koji je u Srbiji prisutan još uvek u svom nezvaničnom obliku (bez posvećenog lokalnog portala, koji se planira u narednim godinama), pokušava da podmiri potrebu za novim kadrovima kod partnerskih firmi Microsofta u Srbiji. Iako na prvi pogled izgleda kao neka vrsta „agencije za zapošljavanje“, ovaj program ne pretenduje da garantuje posao studentima koji su se posvetili Microsoft tehnologijama, ali pokušava da učini mogućim bitne kontakte između IT kompanija i akademske populacije. Na ovaj način, iako studenti-članovi S2B programa i dalje prolaze uobičajenu HR proceduru kod partnerskih kompanija, u svetskim okvirima se pokazalo da preko S2B programa kompanije znatno lakše dolaze do željenog profila kadra (svaki treći student-član S2B je primljen na praksu ili u radni odnos, naspram svakog desetog „običnog“ studenta koji se prijave na konkurs).\nU Srbiji se zvanično implementiranje ovog značajnog programa očekuje u narednim godinama, mada u svom neoficijelnom obliku već postoji – na primer, mnogi finalisti Imagine Cup-a u Srbiji su posao pronašli upravo zahvaljujući znanjima i veštinama koje su stekli radeći na svojim projektima, a neki od njih su se zaposlili i u Microsoft Razvojnom centru u Beogradu.


Pre 3 dana sam popravljala zub, i stomatolog mi je dao anesteziju. Da li je normalno da sada osecam pomalo da mi brada i donji deo usne trnu?\nMilica - 04. 04. 2018.\nutrnulost donje usne i dela brade je posledica povrede ili kompresije donjeg alveolarnog nerva. Ona predstavlja jednu od mogućih komplikacija pri davanju sprovodne anestezije u donjoj vilici.\nSavetujemo da posetite specijalistu oralne hirurgije radi pregleda i terapije po potrebi.


RTS :: Izaslanik kralja Bahreina u poseti Srbiji\nPolitika Izaslanik kralja Bahreina u poseti Srbiji\nponedeljak, 05. apr 2021, 16:00 -> 19:34\nPredsednica Vlade Srbije Ana Brnabić dočekala je na Aerodromu "Nikola Tesla" šeika Nasera bin Hamada bin Isu Al Kalifu, izaslanika kralja Bahreina za humanitarne poslove, pitanja omladine i savetnika za nacionalnu bezbednost.\nPo dolasku u Beograd šeik Naser sastao se sa ministrom omladine i sporta Vanjom Udovičićem.\nSastanak je održan u Palati "Srbija", gde je ministar Udovičić dočekao šeika i delegaciju iz Bahreina.\nU saopštenju Ministarstva omladine i sporta navodi se da je Udovičić razgovarao sa šeikom Kraljevine Bahrein i ministrom omladine i sporta Ajmanom Taufikom Almoajadom o različitim modalitetima saradnje u oblastima omladine i sporta koji, kako se ističe, mogu dodatno osnažiti prijateljske bilateralne odnose dveju zemalja.\nUdovičić je šeika upoznao sa rezultatima rada Ministarstva omladine i sporta i izrazio potpunu spremnost za saradnju sa Kraljevinom Bahrein u tim oblastima.\nMinistar Udovičić je istakao da je za Srbiju izuzetna čast da ugosti šeika Nasera bin Hamada Al Kalifu koji je predstavnik kralja Bahreina za humanitarna prava i omladinski rad, predsedavajući Vrhovnog veća za omladinu i sport, savetnik za nacionalnu bezbednost i komandant Kraljeve garde.\nUdovičić je naglasio i da je za Srbiju velika privilegija, između ostalog, spremnost i otvorenost za saradnju Bahreina i Srbije u oblastima omladine i sporta.\nIzaslanik kralja Bahreina doputovao je u dvodnevnu posetu Srbiji gde se sastao i sa predsednikom Srbije Aleksandrom Vučićem.\n"Ponosni smo što ste prvi predsednik prijateljske Srbije koji je došao u posetu, koju vidimo kao važan pokazatelj jačine naših veza, zasnovanih na uzajamnom poštovanju", rekao je tada kralj Bahreina.


Sjedinjene Američke Države (SAD) će glasati protiv rezolucije UN kojom se osuđuje veličanje nacizma, rekli su zvaničnici Stejt departmenta.\nZvaničnici SAD su rekli da Amerika ne može da podrži rezoluciju o kojoj će se članice UN kasnije danas izjasniti zbog, kako su naveli, zaštite slobode govora i drugih problema sa tim dokumentom.\nRezolucijom koju je predložila Rusija pozivaju se sve zemlje-članice UN da zabrane pronacistički govor i pronacističke organizacije, kao i da se primene druga ograničenja kada je u pitanju govor i izlaganje u skupštini.\nAP navodi da to nije moguće primeniti u SAD, gde Prvi amandman Ustava garantuje slobodu govora, odnosno da se govori skoro sve, pa čak i da se hvale sledbenici nacističkog vođe Adolfa Hitlera.\nSAD, uz još nekoliko zemalja, svake godine glasa protiv rezolucije, dok su države Evropske unije uglavnom uzdržane na glasanju u UN. Rezoluciju uvek podržava većina, ali "bez velike pompe", piše AP.\nIpak, ovogodišnje američko glasanje protiv rezolucije moglo bi da dovede do tenzija s obzirom da je to prvo glasanje od kada je Donald Tramp preuzeo dužnost predsednika SAD, a koji je na meti kritika zbog navodne nedovoljne osude belih suprematista.\nZbog toga američki zvaničnici ove godine ulažu dodatne napore da bi obrazložili odluku SAD da glasa protiv antinacističke rezolucije.\nIako su Jevreji bili žrtve Holokausta, AP navodi da ostaje pitanje kako će Izrael glasati jer Vašington vrši pritisak na tu državu da glasa protiv ili da barem bude uzdržana. Misija Izraela u UN nije bila dostupna za komentar.


► Mali: Privrednici zadovoljni merama, nisu otpuštali radnike\nFoto: NM/Zoran Raš\nPrivrednici Vranja su u razgovoru sa ministrom ocenili da su mere bile blagovremene, ispravno koncipirane i da su "pogodile pravo u metu", navedeno je u saopštenju Ministarstva finansija.\nMinistar je, zajedno sa državnim sekretarom u Ministarstvu privrede Draganom Stevanovićem, prvo obišao firmu Ansal Steel, zatim se sastao sa privrednicima u fabrici "Simpo", kao i sa privrednicima u Surdulici.\n"Danas sam imao priliku da razgovaram sa velikim brojem privrednika Vranja, Leskovca, Surdulice, da vidim na koji način se sprovode ekonomske mere Vlade, koji su problemi, da li imamo predloga i potreba da neke stvari promenimo. Veoma je važna poruka koju sam danas dobio, a to je da su mere Vlade bile blagovremene i na pravi način definisane", rekao je Mali i dodao da se država u datoj situaciji pokazala zaista kao "faktor stabilnosti".\nOn je podsetio da je više od 5,1 milijarde evra usmereno na uklanjanje negativih posledica pandemije korona virusa po ekonomiju Srbije.\nMali je kazao da će druga po redu minimalna zarada, kojom država pomaže privatni sektor, biti uplaćen u četvrtak, 4. juna, a još jedan će biti uplaćen početkom jula.\n"Bilo je reči o tome kako pronaći odgovarajuće kadrove za našu industriju i da se novi ljudi zaposle. Upravo zbog toga Vlada Srbije će izaći sa dodatnim merama koje su usmerene na novo zapošljavanje i očekujemo da te mere pokrenu novi talas zapošljavanja", naveo je Mali.\nPrema njegovim rečima, "svako od preduzetnika je deo velike slagalice koja se zove BDP".\n"Privreda je veoma kompleksna, imate veliki broj subjekata koji posluju u njoj, i sve što radimo, radimo da naš BDP i rezultat u svim oblastima, bude veći", kazao je on i podsetio da je Srbija u prvom kvartalu ostvarila rast od pet odsto, što je mnogo veći BDP od hrvatskog čiji je rast bio 0,4 odsto.\nMinistar finansija je naveo da predstoji puno ekonomskih izazova, ali da se velike nade polažu i u program "Srbija 2025", te da je on oslonac i baza budućeg razvoja.\n"Podsetio bih vas da smo preko programa 2025. planirali ulaganja od 14 milijardi dinara i u jug i u sever Srbije, u sva mesta u našoj zemlji, u kanalizaciju, vodovod, zdravstvene ustanove, u vrtiće, u škole, u fabrike za prečišćavanje otpadnih voda, autoputeve, infrastrukturu", rekao je Mali i dodao da se sada sa privatnim sektorom radi na tome da se njihovo poslovanje olakša.\nBorba za veći BDP je ono što sledi, poručio je ministar, i sa prisutnima podelio svoj optimizam da će Srbija po visini BDP biti među top tri zemlje u Evropi u ovoj godini, navedeno je u saopštenju.\n"Ja sam optimističan. To za BDP, kažu svi, i MMF i Svetska banka, da su nam predviđanja za našu ekonomiju mnogo bolja nego za sve ostale. Danas je Francuska izašla sa informacijom da će pad njihovog BDP-a biti 11 odsto ove godine, Engleska i više, oko 15 odsto, Hrvatska će imati devet ili 10 odsto, a Srbija kažu biće minus tri a mi kažemo bićemo možda i na nuli jer nam je privreda diverzifikovana na pravi način", naveo je Mali uz podsećanje i da je priliv kapitala u Srbiju, u prvom kvartalu bio zadovoljavajući i da je premašio 800 miliona evra.\nOn je poručio i da će prioritet biti očuvanje zdravstvenog sistema kako bi se sačuvali životi starijih građana, ali i borba da roditelji imaju sigurno radno mesto, da imaju posla, veće plate i da kroz rad obezbede bolje uslove života za sebe i svoju decu.\nMinistar je ranije danas obišao fabriku "Ansal Steel" (bivši Zavarivač) koja se bavi proizvodnjom opreme za rudarsku industriju.\nRazgovarao je sa poslovodstvom koje je potenciralo pomoć koju su dobili od države, bez koje ne bi mogli da prebrode probleme iz ranijeg perioda.\nMinistar je obišao i fabriku kotlova FOS u Surdulici i JP "Vlasinske hidroelektrane" u tom gradu.\nNakon toga sledi odlazak za Leskovac i sastanak sa privrednicima tog grada.


U UTORAK BEZ TOPLE VODE KORISNICI SA TOPLOTNOG PODRUČJA TOPLANE “JUG”\n“Novosadska toplana” obaveštava da u utorak, 22. septembra od 7sati, zbog radova na Toplani „Jug“, neće biti tople potrošne vode na toplotnom području Toplane „Jug“ (Limani 3 i 4, JP SPC „Vojvodina“, Čitaj više »\nDaily Archives: 14. фебруара 2018.\nRadno vreme pojedinih gradskih službi i ustanova tokom predstojećih praznika. DOM ZDRAVLJA U četvrtak, 15. februara i petak, 16. februara, sve službe Doma zdravlja “Novi Sad” radiće po prazničnom rasporedu. Organizovano je dežurstvo pedijatrije, lekara opšte prakse i medicine rada,\nZapočinjanje velikog ili malog biznisa, različite vrste kreditnih podrški, organizovanje finansija i praćenje toka novca teme su kojima ćemo se baviti u okviru Ženskog biznis kluba u utorak, 20. februara u Radio kafeu, Svetozara Miletića 45. Sadašnje i buduće preduzetnice\nRadnici JKP „Novosadska toplana“ Novi Sad, počev od ponedeljka, 19. februara 2018. godine, očitavaće stanja na merilima toplote i na vodomerima za toplu potrošnu vodu za mesec februar tekuće godine. Mole se potrošači, posebno stanari u individualnim stambenim zgradama, da\nObaveštavamo korisnike usluga Novosadske toplane da, za vreme praznika, primedbe na kvalitet grejanja i tople potrošne vode mogu uputiti pozivanjem brojeva telefona 420-853, 423-712, 4881-104 i 4881-106, od 6 do 22 časa. U slučaju curenja na kućnoj instalaciji, potrebno je\nPreviše gledanja televizije, filmova i serija može dovesti do nekontrolisane gladi i prejedanja. Ali neki filmovi su gori od drugih, dok jedan žanr može i da vam pomogne da smršate. Američki naučnici sa Univerziteta Vašington su otkrili da gledanje horor\nKoncert Tajna veza – Sećanje na Duška Trifunovića biće održan sutra u 19 sati u Novosadskom pozorištu. U pitanju je muzičko-poetski recital i svojevrsni kabare, u kome kantautor Branko Pražić govori o Dušku kao prijatelj i saradnik (posle 13 godina\nOni koji piju koktele znaju da nije fora samo u sastojcima već i u onome ko ih pravi da bi koktel bio dobar. Koktel majstori često imaju talmičenja na kojima je veoma bvažno osvojiti neko od priznanja. Tako se svake\nU UTORAK BEZ TOPLE VODE KORISNICI SA TOPLOTNOG PODRUČJA TOPLANE “JUG” 21. септембра 2020.\nNovi Sad (3.437)


IPKO NAGRAĐUJE NOVE KORISNIKE NIŽIM CENAMA ZA POZIVE KA DRUGIM MOBILNIM OPERATERIMA I MNOGIM DRUGIM POGODNOSTIMA | Ipko\nIPKO NAGRAĐUJE NOVE KORISNIKE NIŽIM CENAMA ZA POZIVE KA DRUGIM MOBILNIM OPERATERIMA I MNOGIM DRUGIM POGODNOSTIMA\nPriština, 29. maj 2013 – Pored toga što svoje verne korisnike nagrađuje programom “Pika”, mobilna telefonija IPKO je odlučila da i svoje nove mobilne korisnike nagradi brojnim pogodnostima, a sve zbog toga što je ukupan broj njenih korisnika u stalnom porastu.\nOd danas će svaki građanin koji kupi mobilni broj IPKO, za iznos od 3 evra, koliko će platiti, dobiti mobilni broj sa 3 evra dopune i 1000 minuta ili 1000 SMS ili 1000 megabajta, koje će utrošiti u narednih pet meseci.\nPored toga, paketom pogodnosti koje novi mobilni korisnik IPKO-a dobija prilikom prelaska u IPKO, obuhvaćene su i niže cene za pozive ka drugim mobilnim operaterima na Kosovu – 7 centi po minuti 24 sata dnevno i 7 dana u nedelji.\nNiže cene važe za prva 3 meseca za nove korisnike u mobilnoj mreži IPKO, a da bi dobili bonuse u minutima, SMS ili megabajtima, korisnici treba da dopune svoj račun za telefon u vrednosti od najmanje jednog evra mesečno. U slučaju da se minuti, SMS ili megabajti ne utroše, oni se prenose u naredni mesec.\n“Novi korisnici mobilne telefonije IPKO sada mogu da razgovaraju i sa drugim mobilnim operaterima na Kosovu po tarifama koje su i do 50 posto jeftinije. Osim kvaliteta usluga, cene koje nudi IPKO za pozive izvan mreže su povoljnije od cena koje drugi operateri nude za komunikaciju u svojoj mreži”, rekao je Alban Kastrati, direktor za odnose sa javnošću u IPKO.\n“Naš cilj je da korisnicima pružamo najbolje iskustvo, tokom čitavog perioda u kojem mobilni korisnik koristi mobilnu mrežu IPKO”, dodao je Kastrati.\nIPKO je poznat kao prvi mobilni operater u pogledu povoljnih cena, kvaliteta usluga, stabilnosti i pokrivenosti mreže mobilne telefonije na Kosovu.\nIPKO RASPROTRET PO CELOJ ZEMLI OTVARANJEM NOVIH PRODAVNICA I OVLASCENIH DISTRIBUTERA


Uhapšen direktor Infrastrukture železnice, kao i jedan privrednik i dvojica advokata iz Novog Sada\nIzvor: Radio 021, 11.Jan.2020, 11:47\nDirektor JP "Infrastruktura železnice Srbije" i još tri osobe uhapšeni su zbog sumnje da su primali i davali mito u postupku eksproprijacije zemljišta na trasi planirane izgradnje brze pruge, izjavio je ministar unutrašnjih poslova Nebojša Stefanović.\nUhapšen je M.J. (1961), direktor Infrastrukture železnice Srbije, zatim D.B. (1970), član Nadzornog odbora Privrednog društva "Ratko Mitrović" iz Novog Sada, kao i dvojica advokata iz Novog Sada, rekao je Stefanović. >> Pročitaj celu vest na sajtu Radio 021 <<\nOn je naveo da se direktor sumnjiči da je u službenim prostorijama preduzeća "primio mito u iznosu od 10.000 evra, od posrednika, kao nagradu za koruptivne radnje u postupku eksproprijacije zemljišta koje se nalazi na trasi planirane izgradne brze pruge".\nPrema njegovim rečima, uhapšeni advokati Z.S. i V.K. osumnjičeni su da su davali mito u dogovoru sa M.J, da bi fakturisali svoje pravne usluge u višemilionskim iznosima, a zatim deo tog novca vraćali i delili između sebe.\nSvima je određeno zadržavanja do 48 sati, a očekuje se da će Tužilaštvo za organizovani kriminal u narednim danima ispitati osumnjičene i preduzeti dalje mere, rekao je Stefanović.\nNoviSad.com: Uhapšeni direktor Infrastrukture železnice i tri osobe iz Novog Sada\nStefanović govori o borbi protiv korupcije Direktor JP "Infrastrukture Železnice Srbije" i još tri osobe uhapšeni su zbog sumnje da su primali i davali mito u postupku eksproprijacije zemljišta na trasi planirane izgradnje brze pruge, izjavio je ministar unutrašnjih poslova...


STOLTENBERG: Zvaćemo Makedoniju u NATO čim se reši spor oko imena!\nTEŠKA NESREĆA NA PUTU U BiH: Dvoje stradalo u direktnom sudaru sa grtalicom\n27.04.2018. 14:18h 27.04.2018. 14:19h\nGeneralni sekretar NATO Jens Stoltenberg kaže da je Alijansa spremna da pozove Makedoniju u članstvo čim se reši problem imena, te poručuje da uprkos tome što se Rusija protivi širenju zapadne vojne alijanse, "NATO vrata ostaju otvorena".\n"Posetio sam Skoplje i jasno rekao da je NATO i dalje privržen onom što je poručio 2008. na Samitu u Bukureštu - da smo spremni da pozovemo tu zemlju da postane članica NATO čim se reši pitanje njenog imena. Ta odluka i dalje stoji. Kontakti i pregovori o imenu su u toku i nadam se da će biti uspešno završeni, a onda ćemo krenuti dalje", kaže Stoltenberg.\nUpitan za moguće mešanje Rusije u proces pristupanja Makedonije NATO, Stoltenberg je sa zasedanja Severnoatalnskog saveta poručio da je fundamentalno pravo svake nacije da odlučuje o svom putu i pripadnosti određenom bezbednosnom okviru.\n"Rusija se protivi širenju NATO već godinama. Gotovo uvek je protestovala kada dobijamo nove članice, ali činjenica je da su vrata NATO otovorena. Da li će NATO dobiti novu članicu pitanje je odluke zemlje koja želi da se pruključi i 29 saveznika. Niko drugi nema prava da tu interveniše ili spreči taj proces", zaključio je Stoltenberg.\nTokom današnjeg zasedanja Severnoatalnstskog saveta poslednja tačka dnevnog reda trebalo bi da se odnosi na situaciju na Zapadnom Balkanu.\nKako Tanjug saznaje iz diplomatskih izvora, razgovaraće se pre svega o daljim koracima za pristupanje Makedonije i BiH Alijansi.\n(VIDEO) TUSK PORUČIO NA MAKEDONSKOM JEZIKU: Nema boljeg mesta od Skoplja za kraj moje balkanske turneje!


EU PROJEKTI – DAH TEATAR\nDAH TeatAr Centar za pozorišna istaživanja učestvuje od 2010. u evropskim projektima, kao nosilac projekta ili partner u realizaciji.\nEQUALITY AMBASSADORS 2020 – 2023\nAmbasadori ravnopravnosti je projekat koji kroz kreativnost i nove digitalne tehnologije promoviše demokratiju, jednakost i ljudska prava. Okuplja pet partnerskih organizacija iz irske, hrvatske, Srbije, Grčke i Španije kje rade sa mladima i to najviše marginalizovanima.\nARTS FOR HUMAN RIGHTS 2019 – 2022\nUmetnost za ljudska prava je trogodišnji transnacionalni partnerski projekat koji koristi kreativne procese pozorišta, filma i novih digitalnih tehnologija za promociju učenja i podizanje svesti o ljudskim pravima i rodne ravnopravnosti širom Evrope.\nPreskakači zida – Mauerspringer 2018 – 2020\nPrava za decu – Rights4Kids 2018 – 2020\nCilj projekta je da se podigne svest o pravima deteta /mladih; da mlade iz osetljivih grupa približimo pozorištu tako što ćemo im omogućiti da učestvuju u razvoju pozorišnih predstava, ne samo kao publika, već i kao učesnici.\nIzvan poglavlja: Pristupanje različitosti 2017 – 2020\nŽene u ravnopravnoj Evropi 2016 – 2017\nNe/Vidljivi Grad (DUGOGODIŠNJI projekat koji traje od 2005. godine)\nFOKUS – Za Kulturu u Srbiji 2013 – 2015\nSvrha projekta je stvaranje nove i održive mreže između 8 organizacija civilniog društva iz Bosne i Hercegovine, Italije, Kosova i Srbije (Dah Teatar) koja za cilj ima uključivanje građana u koncepciju i realizaciju zajednickih aktivnosti.


Udruženje kosovskih istoričara poručuje da odluka o Dečanima neće biti sprovedena - Medija centar\nUdruženje istoričara Kosova „Ali Hadri“, ogranak u Dečanima, ocenilo je, povodom izjave izvestioca Evropskog parlamenta za Kosovo Viole fon Kramon da Priština mora da sprovede odluku ustavnog suda o vraćanju imovine manastiru Dečani, da je je ta odluka neustavna i nezakonita i da neće biti sprovedena.\nTo udruženje smatra da odluka o vraćanju imovine manastiru Visoki Dečani proističe iz zakona iz vremena Slobodana Miloševića, protiv kojih su se, kako navode u saopštenju, „borile sve demokratske države sveta“, prenela je Gazeta ekspres.\nUdruženje tvrdi da srpski manastir Dečane niko ne ugrožava, pa ni Albanci, već samo, kako je navedeno, „zlonamerna politika srpskog osoblja manastira“. Takođe smatraju da sporna imovina pripada Dečanima, a ne Savi Janjiću, igumanu Visokih Dečana.\nFon Kramon je nedavno pozvala kosovske vlasti da zaštite srpsko pravoslavno crkveno nasleđe na Kosovu i Metohiji. Ona je napisala na Tviteru, uz fotografiju sa igumanom Visokih Dečana Savom Janjićem, da poziva vladu u Prištini da sprovede davno zakasnelu presudu ustavnog suda, jer vladavina prava znači jednak tretman svih.\nNa manastir su nekoliko puta ispaljivane minobacačke granate, a ispred Visokih Dečana su 2016. godine uhapšena četvorica Albanaca sa oružjem i municijom, a čijem je automobilu pronađena i literatura islamističke sadržine. Vlasti Kosova, odnosno Opština Dečani, više od pet godina odbijaju da sprovedu odluku ustavnog suda i upišu 24 hektara zemlje kao imovinu Visokih Dečana.


Foto: epidemija4you / youtube\nGrupa "Divlji anđeli" pojavila se 1982. i izbacila svoj najveći hit, pre ijednog zvaničnog nastupa. "Voli te tvoja zver" obeležila je debi album na kojem su pesme potpisali pevač i vođa grupe, Nebojša Boca Savić i Marina Tucaković.\nU bendu su, pored Savića, bili i Dragan Đorđević Joe (vokal, gitara), Dejan Lalević (bas) i Miroslav Lekić Šiki (bubnjevi). Početkom 1984. godine grupu su napustili Dragan Đorđević i Dejan Lalević, a došli su Radomir Marić (bas) i Branko Jeriček (klavijature). U toj postavi bend je izbacio singl "Totalni kontakt", a specijalna gošća bila je Zana Nimani.\nTad se pričalo se da je Savić bio u vezi sa njom, a atraktivni pevač već je specifičnim imidžom stekao reputaciju "srpskog Džima Morisona".\nMeđutim, te 1984. bend se raspada i verovatno nikad nećemo znati zašto je zauvek izbrisan sa scene. Danas će tek retki znati da vam navedu još neku njihovu pesmu, tako da su Divlji anđeli ostali zabeleženi kao "one hit wonder” ju roka. Šta se desilo članovima benda pročitajte OVDE.\nPoslušajte novu pesmu Danijela Alibabića\nUčesnik prethodne sezone rijalitija Farma, pevač Danijel Alibabić, konačno je obradovao svoje fanove i objavio novi singl. Pesma se zove “Najbolji neprijatelj”.


Ministar Selaković uputio telegram saučešća povodom smrti ministra spoljnih poslova Zimbabvea\nMinistar spoljnih poslova Republike Srbije Nikola Selaković uputio je telegram saučešća povodom smrti ministra spoljnih poslova Republike Zimbabve Sibusisa Moja.\nSelaković: Jačanje privredne i ukupne saradnje sa Bugarskom\nMinistar spoljnih poslova Srbije Nikola Selaković izjavio je danas na kraju zvanične posete Bugarskoj da je sa najvišim državnim zvaničnicima te zemlje razgovarao o planovima za unapređenje svih vidova saradnje, počev od infrastrukturnih projekata, do zajedničke privredne saradnje.\nPredsednik Bugarske Rumen Radev smatra da je poseta ministra spoljnih poslova Srbije Bugarskoj, koju je danas nakon sedam godina realizovao ministar Nikola Selaković, izraz novog početka u bilateralnim odnosima dve zemlje.\nAuto-putem Sofija i Beograd uskoro najbliže prestonice u regionu\nZavršetkom auto-puta na deonici od Dragomana do Sofije, Beograd i Sofija će postati dve najbliže prestonice u regionu, sa razdaljinom od oko 400 kilometara, rekao je danas ministar spoljnih poslova Srbija Nikola Selaković, govoreći o zajedničkim infrastrukturnim projektima koje naša zemlja preduzima sa Bugarskom.\nSelaković i Borisov o političkoj i ekonomskoj saradnji\nMinistar spoljnih poslova Nikola Selaković razgovarao je danas u Sofiji sa bugarskim premijerom Bojkom Borisovim o političkoj, infrastrukturnoj i ekonomskoj saradnji dve države, ali i preduzetim merama u borbi protiv virusa Kovid-19.


CIRSD predstavio Studiju o obnovljivoj energiji - CIRSD\nHome > Vesti > CIRSD predstavio Studiju o obnovljivoj energiji\nCIRSD predstavio Studiju o obnovljivoj energiji\nCentar za međunarodnu saradnju i održivi razvoj (CIRSD) predstavio je svoju studiju o mogućim pravcima definisanja nove energetske politike u našoj zemlji i regionu, pod nazivom “PUTOKAZ ZA RAZVOJ OBNOVLJIVIH IZVORA ENERGIJE U SRBIJI I OKRUŽENJU“, pred velikim brojem predstavnika privatnog sektora, stručnih udruženja, univerziteta, kao i diplomatskog kora.\nSkup je otvorio predsednik CIRSD-a Vuk Jeremić, koji je naglasio da zbog svog geografskog položaja i višedecenijske pogrešne politike, Srbija ima ključnu razvojnu prepreku baš u oblasti energetike. „Upravo je politika razvoja zasnovana na termoelektranama na ugalj doprinela niskoj produktivnosti i konkurentnosti privrede, visokom stepenu energetske neefikasnosti, kao i neprihvatljivim posledicama po zdravlje ljudi“, istakao je Jeremić.\nPredsednik CIRSD-a je objasnio da je naša zemlja nadprosečno snabdevena obnovljivim izvorima energije, ali da se u Srbiji i okruženju ovaj potencijal ne koristi koliko bi mogao, što zbog nedovoljnih investicija, što zbog nedovoljnog znanja.\n„Svesni smo da tranzicija ka obnovljivim izvorima energije i održivom razvoju nije bez političkih i ekonomskih troškova, kao i da postoje materijalna i tehnička ograničenja. Istovremeno, jasno je da postojeći model nije održiv i da ne garantuje svetlu budućnost. Zato treba pažljivo, ali odlučno krenuti u reforme“, zaključio je Jeremić.\nAutorke studije, Maja Turković i Ana Brnabić, istakle su da ovaj rad nudi drugačiji model razvoja, zasnovan na čistoj energiji, koja bi se proizvodila iz domaćih (regionalnih) resursa. Naglasile su da bi se time smanjili troškovi utrošene energije po jedinici proizvoda; negativni eksterni efekti proizvodnje i korišćenja energije, kao i uvozna zavisnost.\nProfesor Vladimir Đurđević sa Instituta za meteorologiju Fizičkog fakulteta istakao je da se klima promenila i da srednja globalna temperatura uporno raste, što je, kako je naglasio, posledica povećanja koncentracije gasova sa efektom staklene bašte u atmosferi. Istakao je da ova studija predstavlja racionalan odgovor na izazove klimatskih promena i zagađenja životne sredine.\nMajk Davenport, ambasador EU u Srbiji, pozdravio je izdavanje ove studije i naglasio da ona predstavlja važan iskorak u razmatranju nove energetske politike Srbije, koja bi bila u skladu sa evropskim i globalnim trendovima. Davenport je rekao da se obnovljivi izvori energije ne koriste dovoljno u Srbiji, ali da je naša zemlja značajno napredovala u tom pogledu što je, kako je naveo, u skladu sa evropskim integracijama naše zemlje.\nKristin Moro, ambasadorka Francuske u Srbiji, pohvalila je napore CIRSD-a u podizanju svesti zapadnog Balkana o značaju borbe protiv klimatskih promena. Naglasila je značaj predstojećeg samita o klimatskim promenama u Parizu i podvukla da ovakve studije kreiraju pozitivnu klimu za uspeh ovih međunarodnih pregovora.\nZaključak svih panelista bio je da Srbija mora mnogo konkretnije i mnogo dublje da se uključuje u međunarodne procese, kao i da prihvati svoj deo odgovornosti za umanjenje klimatskih promena, ekonomski razvoj i smanjenje siromaštva u globalnim razmerama. Samo uključivanjem u međunarodnu podelu rada i istraživanja, može iskoristiti šanse koje se pružaju pod paradigmom održivog razvoja, složili su se učesnici.\nPromocija studije “PUTOKAZ ZA RAZVOJ OBNOVLJIVIH IZVORA ENERGIJE U SRBIJI I OKRUŽENJU“ održana je u kontekstu nedavno usvojene globalne strategija održivog razvoja Ujedinjenih nacija (Agenda 2030) i uoči međunarodne konferencije u Parizu – COP21 – koja će rezultirati sveobuhvatnim obavezujućim ugovorom u cilju borbe protiv klimatskih promena i globalnog zagrevanja.\nU studiji se predlažu konkretne mere u tri oblasti: uvećanju udela obnovljivih izvora u energetskom paketu, podizanju energetske efikasnosti i uvođenju novih tehnologija kojima bi se smanjio stepen zagdajenje prilikom korišćenja fosilnih izvoa energije.\nStudija CIRSD-a identifikuje neiskorišćene potencijale Srbije u oblasti energetike i predlaže pravce regionalne saradnje na tom polju.\nFoto-galeriju možete pogledati ovde


U slivu Šumice izgrađeno 1.600 metara fekalne klanalizacije – TV Kikinda\nU slivu Šumice izgrađeno 1.600 metara fekalne klanalizacije\nIzgradnja fekalne kanalizacije u slivu Šumice počela je 1. avgusta, a ovih dana gradilište se vraća u prvobitno stanje. Izgrađeno je 1.600 metara kanalizacione mreže u ulicama Šumice, Šumičino sokače i delu Bašaidskog puta.\n-Naredne godine planiramo nastavak radova. Radiće se u drugom delu ulice Bašaidski drum i Šumičin put, a biće obuhvaćen i Karlovački drum – istakao je Milan Makivić, tehnički direktor JP “Kikinda”.\nUkupno će u ovom delu grada biti izgrađeno 1.800 metara primarne i 900 metara sekundarne mreže. Za radove je izdvojeno 35 miliona dinara iz budžeta Grada Kikinde, dok je 10 miliona odobrio Pokrajinski sekretarijat za poljoprivredu, vodoprivredu i šumarstvo.\nLokalna samouprava, JP “Kikinda” i pomenuti pokrajinski sekretarijat intezivno rade na tome da i stanovnici Železničkog Novog Reda i Strelišta takođe dobiju fekalnu kanalizaciju.\n-U toku je izrada planske dokumentacije i projektovanje kanalizacije upotrebljenih voda za Strelište i Železnički Novi Red. Još u ova dva naselja u gradu ostalo je da se izgradi kanalizaciona mreža. Planiramo izradu planske dokumentacije, a potom i projektne dokumentacije za Put za pristanište i ulicu Vodice – rekao je Makivić.\nZavršetkom radova u slivu Šumice fekalnu kanalizaciju imaće više od 90 odsto domaćinstava u Kikindi.\n4 decembra, 2018 Aleksandra Djuran\n← Pokazale da zaslužuju viši rang: Rukometašice „Kikinde” maksimalnim učinkom završile polusezonu Dodeljeno 82 bebi paketa →


SDA: ZUKORLIĆ JE SRPSKI PLAĆENIK – ШУМАДИЈСКЕ НОВИНЕ\n18 октобра, 2018 Redakcija DRUGI PIŠU, POLITIKA, VESTI 0\nStranka demokratske akcije Sandžaka (SDA) današnje neodržavanje sjednice Skupštine Novog Pazara okarakterisala je kao napad i akt nasilja sa ciljem da se izazovu kriza i podjele među Bošnjacima u Sandzaku.\n“Današnji napad na Skupštinu Grada Novog Pazara je akt nasilja sa ciljem da se izazove kriza među Bošnjacima u Sandžaku od strane plaćenika iz Beograda čiji je osnovni zadatak da izazivaju krize i podjele među Bošnjacima.\nMilitantna grupa okupljena oko Muamera Zukorlića a plaćena od strane srpske vlade konstantno proizvodi krize i legalizuje nasilje za ostvarivanje političkih ciljeva srpskih državnih organa od vremena Slobodana Miloševića do Aleksandra Vučića.\nPodsjećamo javnost da su ovi isti plaćenici srpskog režima 1996. godine po nalogu tadašnje srpske vlade Mirka Marjanovića srušili najstariju medresu na Balkanu, da su odgovorni za paljenje Smailbegovića hana u staroj čaršiji, te za uništavanje Arap džamije i drugog neprocjenjivog kulturnog blaga u Novom Pazaru.\nDanašnji akti nasilja i divljaštva naručeni iz Beograda očigledno su podržani i potpomognuti od strane srpske policije u Novom Pazaru.\nPozivamo građane na uzdržanost i prisebnost te da sačuvaju dostojanstvo i ne nasjedaju na podvale, laži i manipulacije izrežirane u Beogradu, a sprovedene u Novom Pazaru od strane beogradskih plaćenika”, navodi se u saopštenju SDA.


Srbiji neće biti lako, jer mora razgovarati sa predstavnicima Njemačke, ali mora uvijek biti i uz bh. entitet Republika Srpska, rekao je predsjednik Srbije Aleksandar Vučić, upitan šta znači dolazak novog visokog predstavnika međunarodne zajednice u BiH.\nVučić je istakao da je Christian Schmidt „veoma ozbiljan čovek“, „poznanik sa kojim sam mnogo puta razgovarao“.\n– Jedan je od najsnažnijih političara Nemačke. Čovek za kojeg ne mislim da mrzi Srbiju i srpski narod, ali razumem stavove Milorada Dodika i ljudi u RS koji su siti dolaska ljudi sa strane da upravljaju zemljom BiH – objasnio je Vučić u intervjuu za TV Happy, prenio je Tanjug.\nVučić je, vezano za zahtjev Dodika da se ukine funkcija visokog predstavnika, kazao da bi za svaku suverenu zemlju to bilo logično.\n‘Neće biti lako ni Srbiji’\n– Da će biti mnogo teže za RS, nema sumnje. Nemci će dati sve od sebe da naprave funkcionalnu državu BiH, preko uzimanja kompetencija vlasti RS. Neće biti lako ni za Srbiju, jer Srbija mora da razgovara sa predstavnicima Nemačke, ali mora da bude uvek uz RS – naglasio je.\nNajavio je da će u narednih 48 sati imati sastanak sa predstavnicima RS, ali i sa Matthewom Palmetom, zamjenikom pomoćnika američkog državnog sekretara i specijalnim predstavnikom SAD-a za Zapadni Balkan.\n– Morate da imate u vidu da Srbija mora da čuva leđa, naravno i BiH, ali i RS unutar BiH. Ako to Srbija ne bude činila, neće niko. I to u svakom smislu – finansijskom, ekonomskom, zdravstvenom i svakom drugom – naglasio je on.


Vučić: Vakcinu protiv korone dobijamo do kraja godine - Bujanovačke\nPočetna DRUŠTVO Vučić: Vakcinu protiv korone dobijamo do kraja godine\nVučić: Vakcinu protiv korone dobijamo do kraja godine\nBujanovačke12. nov 2020.DRUŠTVO, KORONA, NASLOVNA0\nBujanovac, Beograd, 12. novembar 2020.- Predsednik Srbije Aleksandar Vučić rekao je da će prve vakcine protiv kovida 19 stići u Srbiju pre kraja ove godine.\n-Daćemo sve od sebe da dobijemo što više doza vakcina za sve naše građane kako bismo ponudili korona virus, rekao je Vučić u obraćanju javnosti koje je u toku.\nAleksandar Vučić je obraćajući se javnosti iz iz zgrade Generalnog sekretarijata predsednika Republike rekao da smo do sada preko Kovaks sistema obezbedili za kraj ove i za narednu godinu milion i osamsto hiljada doza.\n„U ovom trenutku izgleda da će biti reči o Fajzer-Bionteh vakcina. Pregovaramo i sa kineskim i ruskim parnerima koji bi vakcinu moglid a nabave. Pokušaćemo do kraja januara da obezebedimo dovoljno vakcina za zdravstveni sektor, ali i vojsku i policiju čime bismo olakšali njihov posao“, kazao je predsednik Vučić, prenosi RTS.\nPrema njegovim rečima, odmah iza njih išlo bi se za onu grupu ljudi koji imaju najteže bolesti i za naše najstarije građane, pa tek onda sredovečni i mlađa lica.\nTAGaleksandar vučić kovid-19 vakcina\nPrevious PostVučić traži da i Albanci budu deo Vlade Srbije Next PostLopardince: Ruinirana zgrada stare škole ugrožava bezbednost dece, meštani godinu dana čekaju rušenje\nArifi primio Fajzerovu vakcinu


(VIDEO) ARANĐELOVAC: Maske protiv smrada SNS funkcionera – Gerila\nGerila > Društvo > (VIDEO) ARANĐELOVAC: Maske protiv smrada SNS funkcionera\n(VIDEO) ARANĐELOVAC: Maske protiv smrada SNS funkcionera\nobjavljeno na Aug. 09, 2019 u 4:29 pm\nOpozicija u Aranđelovcu danas je građanima delila zaštitne maske protiv neprijatnog mirisa koji se ovim gradom širi iz kamiona javnog komunalnog preduzeća “Bukulja” i na koji se u velikom broju žale meštani ovog mesta.\nJedni od inicijatora performansa, SNP “Naši” u izjavi na naš portal izjavili su:\nVeć više od dva meseca opozicija u Aranđelovcu prikuplja potpise građana za očuvanje planine Venčac koja se uništava od strane firme Bekament koja je bliska Srpskoj naprednoj stranci.\nSvakog petka održava se štand u centru grada na kojem se može potpisati peticija, ali je upriličena i izložba sa fotografijama koliko je Aranđelovac propao za vreme vladavine SNS-a i predsednika opštine Bojana Radovića. Vrhunac skandala je objava fotografija poslanika SNS-a Milosava Milojevića na gliseru u Rafailovićima na kojem je sa vlasnikom firme Bekament Aleksandrom Acom Čolovićem.\nDanas je opozicija delila maske građanima protiv smrada koji se oseća iz opštine, a predsednik SNP “Naši” Ivan Ivanović koji je Aranđelovčanin je u izjavi za lokalnu TV Sunce rekao da se iz opštine oseća smrad lopovluka, prevare, korupcije i propasti Aranđelovca.\nKako je izgledala konferencija pogledajte u snimku ispod:\nKakvu će “nagradu” dobiti Vučić za priznanje Kosova?\nNAPREDNJACI OPLJAČKALI I KLINIČKI CENTAR: Medicinska oprema ima kraću garanciju nego patike


FOTO / Iz Libije bez panike i nervoze evakuisano ukupno 827 državljana BiH - Klix.ba\nNajveća humanitarna operacija\n/Iz Libije bez panike i nervoze evakuisano ukupno 827 državljana BiH\n9.3.2011. u 13:06\nU organizaciji Ambasade BiH u Tripoliju i Ministarstva vanjskih poslova BiH od 21. februara do danas je iz revolucijom zahvaćene Libije organizirano evakuisano 827 državljana BiH, što je najveća humanitarna operacija koju je izvela država BiH od završetka rata, izjavio je danas na konferenciji za novinare u Sarajevu šef tima za krizne situacije MVPBiH Zoran Perković.\nPres-konferencija u Ministarstvu vanjskih poslova BiH (Foto: Feđa Krvavac/Sarajevo-x.com)\nOrganizirana evakuacija se završava danas dolaskom posljednjeg aviona iz Istanbula, a cijela ova akcija izvedena je "pez panike i nervoze", kazao je Perković.\nPrema podacima Ambasade u Tripoliju, u Libiji su ostala 104 državljana BiH, od čega 57 u prijestonici Tripoliju, koju još drže snage libijskog vođe Muamera Al Gadafija, ali i 18 u Bengaziju, koji kontroliraju revolucionari. Vlasti BiH, međutim, nemaju nikakve kontakte s novim vlastima na područjima koja drže revolucionari. Ostali državljani BiH se nalaze pojedinačno u drugim mjestima.\nPerković kaže da se može očekivati da će neki napustiti Libiju u privatnom aranžmanu, a takvi obično ne obavještavaju diplomatsko-konzularna predstavništva BiH. Također, postoje saznanja o državljankama BiH udatim za Libijce, koje se nisu javile Ambasadi.\nU ovim događajima do sada je zabilježen jedan slučaj teškog povređivanja državljana BiH. U pitanju je radnik "Hidrogradnje" koji je najprije lakše povrijeđen gelerom, a zatim je kasnije povrijedio kičmu.\nKada je u pitanju materijalna šteta koju su pretrpili bh. državljani, Perković je rekao da su neki od njih već dugo živjeli u Libiji, ostavivši za sobom imovinu koju su tamo stekli i pitanje je sada šta će zateći kada se vrate.\nOn je za pomoć u evakuaciji državljana BiH u vidu razmjene informacija i spremnosti da se prihvate državljani BiH u avione i brodove izrazio zahvalnost ministarstvima vanjskih poslova Turske, Hrvatske, Srbije, Slovenije i Crne Gore i Rusije. Također je istaknuo ulogu ureda članova Predsjedništva BiH Željka Komšića i Bakira Izetbegovića, te lično Izetbegoviću zbog kontakata sa zvaničnicima Turske u vezi s evakuacijom iz Sirta kada je situacija izgledala kritično.\nSav ovaj posao na evakuaciji, naveo je Perković, proizveo je vanredne troškove Ambasade u Tripoliju od 7.900 eura, dok dio troškova evakuacije pokrivaju kompanije čiji su radnici bili angažirani u Libiji.\nAmbasador BiH u Tripoliju Ferhat Šeta, čiju je ulogu Perković također istaknuo, za sada ostaje u Libiji, kao i ambasadori Hrvatske, Srbije, Turske, Rusije ili Kine, jer se u ovom trenutku ne vidi potreba za zatvaranjem ove ambasade. Međutim, ambasadori zemalja EU su napustili Tripoli.\nSrbija i Kosovo otvorili prvi direktni dijalog\n09.03.2011. u 12:42


Mustafi – Strana 3 – Arsenal Serbia\nNevilova pohvala za Mustafija\n12. novembra 2016. / autor: Kormi\nGeri Nevil, bivši igrač Mančester Junajteda, a sada fudbalski stručni konsultant govorio je pohvalno o novom štoperu Arsenala Škodranu Mustafiju. Mustafi je letos prešao iz Valensije u Arsenal, a delom prošle sezone, menadžer u Španiji mu je bio upravo Nevil. Po dolasku na Emirejts, Škodran je pokazao svoj kvalitet, i oformio dobar defanzivni par s Loranom … Read more\nKategorije Vesti Oznake Mustafi, Nevil\nVenger i Mustafi o prvom Ozilovom het-triku\n20. oktobra 2016. / autor: jigsaw\nMesut Ozil je nakon jučerašnjeg dana bogatiji za loptu kojom je igran meč, uspevši da ugravira u svoju statistiku i het-trik. O njegovoj želji za postizanjem golova se puno polemisalo, Venger često zna da izrazi jasan stav o tome i težnju da Ozil daje golove podjednako koliko i asistira, jer veruje da je itekako sposoban … Read more\nKategorije Utakmice, Vesti Oznake Mustafi, Ozil, Venger\n4. oktobra 2016. / autor: Dr Jekyll\nLetošnje pojačanje Škodran Mustafi nije krio oduševljenje nakon teške pobede, golom u poslednjim trenucima, protiv Barnlija. Nakon ubedljivih i veoma dopadljivih, tehnički skoro besprekornih nastupa protiv Čelzija i Bazela, za vikend smo gledali mnogo teži meč, koji je Mustafi ovako doživeo: „Više nam odgovara da igramo protiv velikih timova zato što nije uvek lako doći … Read more\nKategorije Arsenal, Vesti Oznake Barnli, Mustafi\nMustafi nosi Arsenal u sebi\n20. septembra 2016. 20. septembra 2016. / autor: jigsaw\nLetnja pridošlica i igrač od koga se očekuje da sa Kosjelnim čini štoperski tandem i hapsi sve zverke protivničkih ekipa čini se veoma prilagodljivim na Arsenalov stil fudbala. Čovek koji je prošao školu Evertona, Sampdorije, bio jedan od glavnih igrača u Valensiji i osvajač svetskog prvenstva sa Nemačkom od starta se ustalio u našoj zadnjoj liniji, … Read more\nKategorije Arsenal Oznake Mustafi


Vlada Republike Srbije ulaže 300 miliona dinara u aerodrom Ponikve | Užice online\nVlada Republike Srbije ulaže 300 miliona dinara u aerodrom Ponikve\nRadovi na produžavanju piste\nVlada Republike Srbije uložiće u ovoj godini 300 miliona dinara u aerodrom Ponikve. Tu informaciju saopštio je posle sastanka sa gradonačelnicom Užica dr Jelenom Raković Radivojević, Mihajlo Zdravković direktor Aerodroma Srbija.\n„Danas smo u Užicu sa gradonačelnicom i saradnicima razgovarali o daljem napretku i ulaganjima u aerodorom Ponikve. Zahvaljujući podršci Vlade Republike Srbije i nadležnog Ministarstva građevinarstva, saobraćaja i infrastrukture u ovoj godini je opredeljeno 300 miliona dinara za razvoj aerodoroma Ponikve. Razgovarali smo i o projektno-tehničkoj dokumentaciji i svim koracima koje je neophodno preduzeti u narednim danima, kako bi se ova investicija što pre realizovala“, rekao je direktor Aerodroma Srbije Mihajlo Zdravković.\nGradonačelnica Užica dr Jelena Raković Radivojević istakla je da je veoma zadovoljna sastankom i konkretnom podrškom od strane Vlade Republike Srbije i resornog ministarstva:\n„Grad Užice učiniće sve što je neophodno, a projektanti JP „Užice razvoj“ obezbediće neophodnu projektno tehničku dokumentaciju. Važno je da smo napravili plan aktivnosti, odnosno dinamički plan za konačno stavljanje aerodroma Ponikve u komercijalne svrhe“.\nTema ovog sastanka bila je i infrastruktura koju treba dovesti do samog kompleksa, ali i njegovo povezivanje sa potencijalnim saobraćajnicama koje vode do auto puta.\nPoništena građevinska dozvola za radove na staroj hidrocentrali\nCOVID-19 potvrđen kod 186 lica u Zlatiborskom okrugu\nUgostitelji predali Vladi predlog “mera za opstanak”


Polaznicima sertifikati – Info M\nPočetna / Privreda / Polaznicima sertifikati\nN. Stanković 8. марта 2017.\tPrivreda Ostavite komentar 1,122 pregleda\nČlan Gradskog veća Dragomir Petronijević, vršilac dužnosti sekretara za privredu Milinko Veličković i njihovi saradnici uručili su danas u Starom dvoru sertifikate polaznicima radionica „Znanjem do cilja”.\nPetronijević je rekao da su sertifikati zasluženi vrednim i svakodnevnim radom svih polaznika radionica.\n– Ceo tim Saveta za zapošljavanje Grada Beograda, gradske i republičke institucije potrudili su se da prenesu znanja, a na polaznicima je da zgrabe šansu i upravo to znanje iskoriste. Republika Srbija iz godine u godinu izdvaja sve više sredstava za preduzetništvo. To je postignuto otvaranjem novih radnih mesta, ali i time što smo iz dana u dan sve razvijeniji – istakao je Petronijević i polaznicima poručio da je suština da započnu svoj posao i otvore nova radna mesta, a Grad Beograd i Republika Srbija će im u tome biti partneri.\nNa nama je da budemo ozbiljan servis privrede od koje svi zavisimo, naveo je Petronijević\nVeličković je izrazio zadovoljstvo što je veliki broj polaznika uspešno završio ove radionice i zahvalio predavačima koji su učestvovali u ovom projektu. On je poručio polaznicima da ne odustaju, da naprave korak dalje, a da im Sekretarijat za privredu stoji na raspolaganju za ono što je u njihovom domenu.\nPrethodno Festival zdravlja u Beogradu\nSledeće Šest kilometara novog vodovoda


Početna » Kolumne » Borivoj Erdeljan » Page 27\nSusedi, članovi iste evropske porodice, sabraća ili sapatnici u nekadašnjoj carevini, sumnjiče se međusobno i čak se otkrivaju „prikrivene namere“ jedne strane.\nPiše: Borivoj Erdeljan 8. 6. 2010.\nNerazumnom operacijom, u kojoj ni broj ubijenih mirovnih aktivista nije dugo bio sasvim izvestan, a među više stotina onih koji su se na šest brodova našli na meti izraelskih padobranaca i marinaca u međunarodnim vodama Mediterana, šezdesetak kilometara od Gaze, nalazila se i dobitnica Nobeleove nagrade za mir (1976) Irkinja Meirid Korigan Megver, čini se da je jevrejska država potopila samu sebe politički, diplomatski. Moguće zadovoljstvo zbog obavljene vojničke naredbe skromna je lokalna uteha.\nPiše: Borivoj Erdeljan 1. 6. 2010.\nStrepnje od neprirodnog partnerstva - vlada konzervativaca i liberal-demokrata u Londonu - previđaju prethodna dobra iskustva ranijih „koalicionih brakova“ u britanskoj politici prošlog veka.\nOpšta povika je na Grčku da je „do grla potonula u dugove“, a uz to da Evropa - pre svih - prima teret spasavanja davljenika, koji „može da povuče mnoge na dno“.\nPiše: Borivoj Erdeljan 11. 5. 2010.


PREOKRET U SLUČAJU JOVIĆ Srbin ubedio Anćelotija da zaslužuje dres Reala, dobija novu šansu u Madridu :: Sportal\nVl.K. - Vest objavljena: 22:43 - 28.12.2021\nDugo je Luka Jović bio na tankom ledu u Real Madridu, ali se situacija u poslednjih mesec dana drastično promenila.\nKako navodi španski "As" srpski napadač je u potpunosti iskoristio šansu koja mu se ukazala nakon povrede Karima Benzeme i ubedio Karla Anćelotija da zaslužuje dres “kraljevskog kluba”.\nGol i asistencija protiv Real Sosijedana, zatim dobra partija protiv Intera u Liči šampiona, uverili su italijanskog stručnjaka da može da računa na Srbina, koji ima ugovor sa Realom do 2025. godine,\nTako je Jović iz korena promenio svoju situaciju u španskom gigantu, koja je do pre samo mesec dana delovala prilično beznadežno.\nZbog toga se u prethodnom periodu dosta govorilo o njegovom mogućem odlasku sa “Santijago Bernabeua” ili trajno ili na pozajmicu, pošto je u odnosu na srpskog napadača prednost imao i Marijano Dijaz.\nIpak, Lukin položaj se sada iz osnova promenio i prema pisanju pomenutog španskog lista, on će dobiti šansu da do kraja sezone uveri čelnike “los blankosa” da predstavlja budućnost kluba.\nEvropski fudbal Luka Jović Real Madrid Transfer Španski As


Raspisana poternica za Milošem Medenicom, sinom bivše predsednice Vrhovnog suda! – UDARNA VEST . rs\nPodgorički Viši sud doneo je naredbu o raspisivanju nacionalne poternice za sinom bivše predsednice Vrhovnog suda Vesne Medenice, Milošem Medenicom, koji se sumnjiči za stvaranje kriminalne organizacije, piše Blic.\n„Sudija za istragu Višeg suda u Podgorici Suzana Mugoša donela je naredbu za raspisivanje poternice, nakon čega policija raspisuje poternicu“, izjavila je samostalna savetnica za odnose sa javnošću Marija Raković, prenose Vijesti.\nAdvokat Vesne Medenice, Zdravko Begović kazao je 20. aprila da se Miloš Medenica u jednoj beogradskoj klinici leči od bolesti zavisnosti, podseća portal Vijesti.\ncrnagora, milosmedenica, PredsednicavrhovnogsudaCG, trgovinanarkotika, vesnamedenica\nPatrijarh Porfirije u poseti MILEŠEVSKOJ EPARHIJI, u ovoj velikoj srpskoj svetinji više od tri veka boravile su MOŠTI SVETOG SAVE (FOTO)\nAUTOBUS ČAČANSKIH TABLICA SA ĐACIMA IZ SRBIJE UDARIO U ZID TUNELA: Nesreća na putu Podgorica-Kolašin, dvoje lakše povređeno


Naglasio da to što BiH još uvek nema vakcine izdaja naroda.\nOPLEO PO BiH ZVOG VAKCINA! “Vučić vas je u Sarajevu pobedio 3:0, a u Beogradu 6:0”\nGrađani Bosne i Hercegovine su juče tokom dana, i u subotu došli u Srbiju da bi primili vakcinu protiv koronavirusa u Beogradu.\nOni su se odlučili na taj korak, jer u svojoj zemlji takvu priliku nisu imali, a Srbija ih je domaćinski primila kod sebe i vakcinisala.\nDa su građani BiH bili oduševljeni organizacijom i gostoprimstvom u Srbiji pokazali su preko društvenih mreža, upućujući poruke zahvalnosti celoj Srbiji i predsedniku Aleksandru Vučiću koji im je omogućio dolazak.\nOva vest je glavna tema u bosanskim medijima već danima, pa tako nije promakla ni čuvenom voditelju i novinaru Senadu Hadžifejzoviću.\nOn je napravio posebnu emisiju povodom ove vesti i istakao da je Bosna i Hercegovina zahvalna Srbiji, i naglasio da je to jedna velika pobeda Vučića nad Komšićem, Izetbegovićem, Džaferovićem, Cvijanovićkom, Novalićem i Dodikom.\nDR ĐERLEK UPOZORAVA Puna šetališa su kao MARAKANA sa 50.000 navijača\n– Desetine hiljade Bosanaca i Hercegovaca su danas i ovih dana u Srbiji i u Beogradu, oni su tamo na besplatnoj vakcinaciji, pobeda Vučića nad Dodikom, Komšićem, Izetbegovićem, Džaferovićem, Cvijanovićkom i Novalićem.\n-U Sarajevu je pobedio 3:0 u gostima, a sada 6:0 kod kuće – rekao je Hadzifejzović na početku emisije.\nHadzifejzović je direktno optužio predsednike i članove predsedništva svih većinskih naroda u BiH za ratove, iseljavanje i trenutnu korona krizu. Još jednom je naglasio da je ova pandemija istorijska slika poraza i debakla cele Bosne i Hercegovine.


Raspoloživi podaci ukazuju da vakcine kompanija “Moderna” i “Fajzer-Bajontek” obezbeđuju imunitet najmanje šest meseci od imunizacije. Nije, međutim, poznato koliko dugo taj perod traje nakon isteka pola godine. (Foto: Reuters)\nSjedinjene Države pripremaju se za mogućnost da građani prime dodatnu dozu vakcine protiv Kovida 19 u periodu između devet do dvanaest meseci pošto su prvobitno vakcinisani, izjavio je Dejvid Kesler – jedan od članova tima za borbu protiv koronavirusa u administraciji američkog predsednika Džozefa Bajdena.\n“Dok se proučava trajanje imuniteta nakon vakcinacije – dodatne doze mogle bi biti potrebne. Oni koji su najranjiviji bili bi prvi vakcinisani”, rekao je Kesler na sastanku kongresnog odbora.\nU međuvremenu, Albert Burla izvršni direktor farmaceutske kompanije “Fajzer” rekao je da će građanima najverovatnije biti potrebna dodatna doza vakcine protiv Kovida 19 u narednih 12 meseci i da bi moglo biti potrebe da jednom godišnje budu vakcinisani, izvestila je televizija Si-En-Bi-Si – objavivši njegov komentar zabeležen 1. aprila.\nRaspoloživi podaci ukazuju da vakcine kompanija “Moderna” i “Fajzer-Bajontek” obezbeđuju imunitet najmanje šest meseci od imunizacije. Nije, međutim, poznato koliko dugo taj perod traje nakon isteka pola godine.\nZdravstveni stručnjaci su ukazali da bi, čak i ukoliko period imuniteta nakon imunizacije traje duži vremenski period po isteku pola godine, pojava novih sojeva koronavirusa mogla bi inicirati potrebu za redovnim vakcinacijama koje su slične godišnjim imunizacijama protiv gripa.\nRanije tokom meseca “Fajzer” i “Bajontek” objavili su da efikasnost vakcine protiv Kovida 19 koju proizvode iznosi 91 odsto – kao i da podaci probnih kliničkih istraživanja ukazuju da je više od 12.000 vakcinisanih građana razvilo imunitet u trajanju od najmanje šest meseci.\nRegulatori EU i dalje preporučuju vakcinu Astra Zeneke, uprkos mogućoj vezi sa krvnim ugrušcima\nPapina uskršnja poruka: Potrebna brža distribucija vakcina, kritika vojnih sukoba i naoružavanja\nAmerika sa 100 miliona vakcinisanih na prvom mestu u svetu\nFajzer: Vakcina protiv Kovida 19 štiti do šest meseci od imunizacije\nSZO: Vakcinacija u Evropi "neprihvatljivo spora"\nFajzer-Bajontek: Klinička ispitivanja pokazala efikasnost vakcine protiv Kovida kod adolescenata


Kako su neandertalci uticali na zdravlje modernog čoveka? - National Geographic Srbija\nPoslednjih šest godina, čitav niz genetskih istraživanja pokazao je da su se različite vrste ljudi u davnoj prošlosti često međusobno mešale, piše Newsweek. Ne samo da su se naši preci parili sa neandertalcima već i s denisovanima.\nPročitajte: Dokaz ljubavi između neandertalke i homosapijensa\nSledeći put kada preležite grip, zahvalite našim precima koji su nekada davno "flertovali" s neandertalcima. Prema novim studijama, mešanje između ljudi i neandertalaca dalo je našem organizmu ključne alatke za borbu protiv raznih oboljenja. Mešanje se dešavalo dovoljno često da moderni ljudi od ovih izumrlih ljudskih vrsta naslede do 2 odsto DNK.\nNaučnici koji su radili na dvema odvojenim studijama, sada su dokazali i da su ove drevne romanse u mnogome doprinele razvitku imunog sistema bez kojeg čovek ne bi bio sposoban da se izbori sa infekcijama i bolestima.\nPogledajte: Tragovi na kostima neandertalaca otkrivaju odakle ih je vrebala opasnost\n"Mala grupa modernih ljudi koji su napiustili Afriku nije nosila veliku genetsku raznolikost. Oni su se prilagođavali kroz mutacije, ali mešanje sa lokalnom populacijom donelo im je ove adaptacije 'besplatno", navodi Dženet Kelso, jedna od autorka studije.\nIako su ovi geni pomogli našim precima da prežive i izbore se sa bolestima, oni su odgovorni i za jednu nuspojavu - alergije.\nTri gena koje su naši preci nasledili, dva od neandertalaca i jedan od denisovana, omogućili su im da prežive bolesti ali su doveli do reakcije na bezopasne stvari kao što su polen, trave, korovi i slično.\nNeandertalci Ljudi Nova Istraživanja Medicina Zanimljivost Zdravlje Istraživanja Medicina Istraživači praistorija


Za sada se zna i da je Crvena zvezda sigurno prva, Radnički je drugi, a Mladost peta. Partizan ima bod više od Čukaričkog, ali da bi overio treću poziciju potrebno je da pobedi Vojvodinu u Novom Sadu ili da čeka poraz ili remi “brđana” sa Lučancima. Ako Partizan i Čukarički završe sa istim brojem bodova, crno-beli su u prednosti zbog međusobnog skora (1:1 i 3:2).\nProleter je šesti i ide u doigravanje zahvaljujući minulom radu. Naime, moguće je da čak četiri kluba završe sa po 38 bodova (Proleter, Radnik, Napredak i Spartak), ali je ekipa iz novosadskog predgrađa najbolja kada se napravi mini-tabela. Drugi je Radnik, koji ima isti učinak kao Napredak (7 bodova, gol razlika 4:4), međutim, u direktnom duelu sa Kruševljanima ima bolji skor (1:1, 1:0).\nNaravno, ko će u plej-of zavisi i od Vojvodine koja je osma, ali u poslednjem kolu dočekuje Partizan. “Lale” sa pobedom sigurno prolaze, dok bi ih i remi verovatno odveo u plej-aut, jer je realno očekivati da Spartak pobedi Rad, a trijumfu se nada i Radnik koji gostuje Dinamu iz Vranja. Uz seriju neverovatnih rezultata osmo mesto može da osvoji i Voždovac koji u nedelju “na krovu” igra sa Mačvom. Pored tri boda, potrebno je da Vojvodina, Spartak i Radnik ne pobede.\nSpartak je vezao pet pobeda, ali Subotičani su najslabiji među timovima koji mogu da završe sa po 38 bodova. Jedina ulaznica za plej-of je da pobede i da se nadaju da Vojvodina i Radnik neće uzeti ceo plen.\nSve u svemu, ako ne bude iznenađenja, Crvena zvezda će sa četiri boda prednosti u subotu 13. aprila na “Marakani” dočekati Radnički iz Niša u meču koji može da reši pitanje novog-starog šampiona. Ako pobedi, onda je teško očekivati da će četa trenera Vladana Milojevića u preostalih šest mečeva uspeti da prokocka sedam bodova viška.\nTakođe, poslednje kolo će rešiti misteriju gde će se odigrati 160. večiti derbi. Trenutno, Partizan će kao trećeplasirani morati u Ljutice Bogdana i to u četvrtak 25. aprila. Međutim, ako crno-beli završe ispod Čukaričkog, što je vrlo verovatan scenario, onda će 21. aprila ugostiti najvećeg rivala u Humskoj.\nŠto se plej-auta tiče, Rad, Dinamo i Zemun se nalaze u najtežoj poziciji i realno je da se među njima potraže dva tima koja će se direktno strmoglaviti u Prvu ligu. Važno je reći i da ekipa koja bude završila kao 14. mora da odigra dve utakmice sa pobednikom baraža između klubova koji su u Prvoj ligi na kraju takmičarske sezone zauzeli treće, četvrto, peto i šesto mesto.


MILOJKO Pantić: Cetinjski manastir čuva policija i SRAMIM SE, više nego dan kad je Džajić uručio dres ratnom zločincu - IBALKAN\nKnjiga Milojka Pantića ”Nebo se otvorilo” promovisana je u JU Narodna biblioteka Njegoš na Cetinju.\n“Knjiga sadrži sve periode moje karijere i u njoj su uglavnom priče iz čuvenog beogradskog restorana „Madera“ u kome sam često sjedio, kako sa ljudima koji su učestvovali u osnivanju Crvene zvezde, tako i sa mnogim poznatim zvezdašima iz svih sfera društvenog života, od politike do kulture” rekao je Pantić.\n“Preko nje je na jednostavan, ali veoma pismen način predstavljeno jedno vrijeme i društvo u njemu. Ono što moram istaći jeste i to da nije važno da li je lik u knjizi istinit, vać da je on vjerovatan. Jer, ukoliko je istinit, tiče se jedne osobe, a ukoliko je vjerovatan onda on može biti bilo ko” istakao je Radojičić.\nMILOJKO PANTIĆ PRAVO U METU: “Problem Srbije je što nikako ne može da iznedri političara…\nMnogi građani ove zemlje se pitaju: Kako je moguće da Read more\nČitaj još: LJUTNJA: Milojko Pantić javno se odrekao Crvene Zvezde... (foto i video)\nZačuđujući je rast broja profitera, pokvarenjaka i korisnika raznih vrsta Read more


Infrastrukturni napadi na mrežu postaju problem u SAD - Aktuelnosti US\nPočinje era Sajber-Megalopolisa – Njujork pokrenuo centar za sajber-odbranu na Menhetnu\nInfrastrukturni napadi na mrežu brzo postaju značajan problem u SAD-u. Zbog toga, Njujork otvara pogon koji bi mogao pomoći u odbrani od tih potencijalno opasnih hakerskih napada, a Amazon, IBM i NYPD su neki od njegovih učesnika.\nWall Street Journal izveštava da je NYC pokrenuo dugogodišnji Cyber Critical Services and Infrastructure (CCSI) operativni centar na Manhattanu kako bi se odbranio od velikih kibernetičkih napada.\nČlanovi inicijative su kombinacija organizacija iz javnog i privatnog sektora koje uključuju Amazon, Banku Federalnih rezervi, IBM, njujoršku policijsku upravu i više zdravstvenih radnika. Ako ih infrastrukturni napadi napadi pogode, očekuje se da ti partneri blisko sarađuju kako bi prevazišli napad i napravili odgovor na nivou grada ako digitalna ofanziva zadrži infrastrukturu Njujorka.\nPolitičari su prvi put pokrenuli ideju 2017. godine, ali CCSI je do sada bila strogo virtuelna inicijativa.\nNjujork je prvi američki grad koji ima takav centar za sajber-odbranu, ali možda nije i poslednji. Gradovi poput Atlante i Baltimora proteklih su se godina okrenuli od napada ransomvare-a, u brojnim slučajevima trebalo je dugo vremena (i mnogo novca) da se oporave. Koordinirano operativno postrojenje moglo bi da pomogne tim gradovima da se brzo odskoče od širokog spektra hakova ili da barem ublaže štetu.\nTags: amazonCyber Critical Services and Infrastructurehakerski napadiibminfrastruktura njujorkaInfrastrukturni napadikiberneticki napadiManhattannew yorkodbranasajber odbrana\nBanke preokreću kurs za zajmove vlasnicima malih preduzeća\nDa li će posle Egzita biti i Guče? “Pripreme su u toku, vodićemo se merama Kriznog štaba”


Sloboda, Borac i Autoprevoz duguju za porez - Ozonpress :: internet portal\nTag: poreska uprava, porez dug, spisak\nPoreska uprava Srbije objavila je spisak najvećih poreskih dužnika na kojem je 407 aktivnih preduzeća, 745 firmi koje su u stečaju i likvidaciji, 221 su u restrukturiranju, 399 je brisano iz registra, a 147 je onih kojima je oduzet poreski identifikacioni broj (PB).\nNajveći poreski dužnik među aktivnim preduzećima na kraju 2014. godine bilo je kragujevačko preduzeće „Zastava oružje“ čiji je dug 7,57 milijardi dinara.\nSledi „Krušik“ Valjevo (2,53 milijardi), zatim „PPT Namenska“ iz Trstenika (2,1 milijarde), Kompanija „Borba“ (1,8 milijardi), „Monus“ (1,5 milijardi), a ta kompanija je podnela zahtev za reprogram duga.\nMeđu najvećim dužnicima su i „Simex“, „Lola livnica“, „Mera invest“, „Sloboda“, Koncern „Farmakom“, Fudbalski klubovi „Crvena zvezda“ i „Partizan“, „Beohemija“, „Pink international“, Kompanija „Novosti“, RTS, „Zekstra grupa“.\nOd firmi iz Čačka, među najvećim poreskim dužnicima nalazi se kompanija Sloboda i to sa dugom od 735 miliona dinara. Sledi firma Vujadinović RMV sa poreskim dugom od 184 miliona dinara, Cer sa dugom od 128 miliona dinara, Stočar 124 miliona dinara.\nNa 88. mestu najvećih poreskig dužnika našao se Fudbalski klub Borac sa dugom od 118 miliona dinara. Među poreskim dužnicima nalazi se i firma GRIKON GOGIX sa dugom od 44 miliona dinara, kao i Stjenik sa dugom od 25 miliona dinara.\nNa spisku poreskih dužnika po prvi put se pojavio i čačanski Autoprevoz sa dugom od 27 miliona dinara. Kako piše na spisku Poreske uprave, Autoprevoz je predao zahtev za reprogram duga.\nPreduzeće Milan Blagojević izLučana za porez duguje 298 miliona dinara, a Voćar produkt 91 milion dinara. Iz Lučana se na spisku poreskih dužnika nalazi i firma Milan Blagojević Minerva sa dugom od 60 miliona dinara, kao i Centar za krompir sa dugom od 20 miliona dinara.\nIz Ivanjice se na spisku poreskih dužnika nalazi samo firma Western turist sa dugom od 74 miliona dinara, a iz Gornjeg Milanovca firma BELCOM sa dugom od 27 miliona dinara.\nNa spisku najvećih poreskih dužnika je 647 preduzetnik, a najveći dug ima Milan Vasiljković, vlasnik „Zelene jabuke“ iz Smederevske Palanke čiji je dug 116,1 milion dinara.\nPoreska uprava nema mogućnost da prinudno naplati dug od preduzeća koja su u stečaju ili restrukturiranju. Među preduzećima koja su u stečaju najveći dužnik je Beobanka s dugom od 30,76 milijardi i Investbanka sa dugom od 23,1 milijardu dinara.\nOd firmi u restrukturiranju, poreski dužnici u Čačku su pogoni Fabrike reznog alata i civilni deo kompanije Sloboda.


Đaci izgubili više od 800 časova zbog dojava o bombi – Nadlanu.com\nĐaci izgubili više od 800 časova zbog dojava o bombi\nBEOGRAD, 10. decembra 2010. (Beta) – Učenici Sportske gimnazije iz Beograda do sada su izgubili više od 800 nastavnih časova zbog lažnih dojava o podmetnutim bombama, rečeno je u petak agenciji Beta u toj školi.\nKako je Beti rečeno, telefonski pozivi se redovno upućuju na adresu Sportske gimnazije od 14. oktobra 2010. godine.\nU školi kažu da su se za pomoć više puta obraćali nadležnim organima i da su u četvrtak od njih dobili uverenja da se na tom slučaju radi i da će okrivljeni biti procesuirani.\nNastavnici beogradske Sportske gimnazije, roditelji i đaci u petak su se okupili ispred zgrade Vlade Srbije kako bi sačekali prijem. Učesnici sastanka su se potom uputili u protestnu šetnju do raskrsnice na Topčiderskoj zvezdi, gde su na 30 minuta prekinuli saobraćaj.


Narodno pozorište RS dobija novu zgradu – Cafe.ba\nBANJALUKA – Narodno pozorište Republike Srpske u Banjaluci dobiće novu zgradu, a prve predstave trebalo bi da budu izvedene 2021. godine.\nPotvrdio je ovo za “Glas Srpske” direktor Narodnog pozorišta Republike Srpske Nenad Novaković ističući da prostorni kapaciteti kojima sada raspolažu ograničavaju domaću produkciju i gostovanja predstava.\n– Veliki broj predstava iz regiona, kada je riječ o učešću na Teatar festu “Petar Kočić” ne mogu stati na našu scenu. Naše pozorište je staro skoro 90 godina i tehnički uslovi ne mogu da odgovore savremenim projektima. U dogovoru sa predsjednikom Republike Srpske Miloradom Dodikom, sa Vladom RS i sa gradom Banjaluka ulazimo u ozbiljnu pripremu za izgradnju nove zgrade pozorišta – kaže Novaković.\n– Multifunkcionalna dvorana, koncertna, kongresna i možda nova pozorišna scena nalaziće se kod pomoćnog stadiona FK Borac, a Regulacioni plan bi trebalo da bude usvojen do kraja marta. Tačan projekat još nemamo, ali postoje predlozi i investicija bi po procjenama koštala od osam do deset miliona KM. Spremni smo da za ovaj projekat uđemo u proces javno-privatnog partnerstva – kazao je Stanarević.\n– Cilj je da polako pripremamo, edukujemo i stvaramo novu publiku u Banjaluci. Sada biramo predstave koje mogu da budu izvođene na našoj sceni. Ove godine ćemo raditi na dokumentaciji, papirologiji i na stvaranju preduslova za finansiranje tog velikog projekta, odnosno nove zgrade Narodnog pozorišta RS – istakao je Novaković.\n– Stvaramo teren i polako školujemo publiku. Opera i balet treba da nastanu iz kulturnih potreba samih građana, a te potrebe ćemo njegovati i razvijati. Tada ćemo da razmišljamo i o ova dva segmenta koja nedostaju našem teatru – naglašava Novaković.\nNa sceni Narodnog pozorišta RS u prvoj polovini marta publici će biti predstavljena opera “Sibirski berberin” Narodnog pozorišta iz Beograda. U aprilu će gostovati baletska predstava “Ko to tamo peva”, a obje će na repertoaru biti dva dana.\nNa zemljištu ustupljenom od gradske opštine, u periodu od avgusta 1933. do septembra 1934. godine, prema projektu inž. Josifa Goldnera, izgrađena je zgrada pod nazivom Dom kralja Petra I Velikog Oslobodioca u kojoj su bili smješteni pozorište, muzej, društvo “Zmijanje”, KAB, a od 1935. godine i Narodna biblioteka Kralja Petra I Velikog Oslobodioca. Zgrada pozorišta iz 1934. godine je reprezentativno javno zdanje, stilski određeno elementima bauhausa, ali uz zadržavanje nekih odlika neoklasicizma. Zgradom pozorišta ban Svetislav Tisa Milosavljević zaokružio je cjelinu osmišljenog gradskog jezgra Banjaluke.\nObustave saobraćaja na području Banjaluke povodom proslave Dana Republike\nFudbal16 mins ago\nVijesti33 mins ago


Održan inkluzivni trening za djecu - Bolja Tuzla\nOdržan inkluzivni trening za djecu\nSprovodeći strateške ciljeve Specijalne olimpijade, kojim je u periodu od 2018. do 2020. fokus usmjeren na inkluzivne sportske aktivnosti danas smo na stadionu “Tušanj” održali inkluzivni sportski trening za učenike JU OŠ “Tušanj”, Zavoda za odgoj i obrazovanje osoba sa smetnjama u psihičkom i tjelesnom razvoju i Servis centra “Soci”.\nProjekat “Mladi sportaši” koji obuhvata aktivnosti djece od 2 do 7 godina, usmjeren je na razvoj motoričkih sposobnosti djece sa i bez invaliditeta, a danas su atletskim treningom obuhvaćeni elementi koordinacije, brzine, fleksibilnosti i izdržljivosti. Učesnici današnjeg treninga su bili učenici iz JU OŠ “Tušanj” koje je dovela učiteljica Mirela Kravić – Žunić koja već nekoliko godina radi na inkluzivnim aktivnostima, te Sanela Mandžukić i Maja Mešanović iz Zavoda za odgoj i obrazovanje osoba sa smetnjama u psihičkom I tjelesnom razvoju, te predstavnice Servis centra “Soci”. Treningu su prisustvovali volonteri Medicinskog fakulteta Univerziteta iz Tuzle, SV “MEDICUS” i Udruženja “PARALLEL”.\n“Prije početka treninga, djeca su zajedno sklapale atletske prepone, postavljala ljestve, markere i loptice. Kroz zajedničke sportske aktivnosti želimo uticati na stvaranja pozitivnijeg socijalnog okruženja i uticati na promjenu svijesti javnosti o osobama sa poteškoćama u razvoju. Inkluzija kroz sport se pokazala uspješnom jer na najbolji način djeca sa poteškoćama u razvoju pokazuju svoje sposobnosti i vještine dok djeca bez poteškoća kroz zajedničke timske aktivnosti imaju priliku upoznati svoje vršnjake, razbiti predrasude i stvoriti prijateljstva.”, kazala je izvršna direktorica Specijalne olimpijade BiH, Kada Delić Selimović.\nProjekat Mladi sportaši koji je ove godine podržan od Fondacije “METLIFE” na najbolji način pokazuje da se sve predrasude mogu pobijedit.\nVeć sutra isti projekat se realizuje u Banja Luci u Servis centru “Zvjezdice” kojima će se pridružiti djeca iz obdaništa, a naredne sedmice treninzi će se održati u Lukavcu i Živinicama.\nU momentu kada Specijalna olimpijada BiH proslavlja svojih 20 godina postojanja, a svjetska organizacija Specijalna olimpijada punih 50 godina dostignut je visok nivo u pobošavanju standarda života osoba sa poteškoćama u razvoju, te smo ubijeđeni da ćemo u Bosni i Hercegovini postići još bolje rezultate, što će u konačnici rezultirati ispunjavanju naših strateških ciljeva.


Koncerti Radeta Šerbedžije u Beogradu i Novom Sadu - Rock SvirkeRock Svirke\nKoncerti Radeta Šerbedžije u Beogradu i Novom Sadu\nRade Šerbedžija i Zapadni kolodvor bend nakon uspešnog koncerta u Londonu, u čast i sećanje na Tošeta Proeskog, održaće koncerte u Beogradu (petak, 5. april u 20 časova u dvorani Doma sindikata) i u Novom Sadu (subota, 6. april u 20 časova u Srpskom narodnom pozorištu).\nNa druženju u Kulturnom centru „Study Society“ u Londonu 26. januara bili su engleski akademici i umetnici raznih profila, a među zvanicima se našao i Tošetov producent Endi Rajt (Andy Wright) koji je između ostalog radio sa Eurythmics, Simply Red i Pavarotijem (Pavarotti).\nPopularni glumac sa holivudskom karijerom i pevač, krajem prošle godine obradovao je svoje fanove solističkim koncertom „Imam pesmu za tebe“ na sceni pozorišta Madlenianum u Zemunu.\nPoslednjih godina Rade Šerbedžija sa porodicom živi u Rijeci, gde se sa suprugom bavi pedagoškim radom. Lenka i Rade predaju glumu i režiju na Riječkom univerzitetu.\nKarte za predstojeće koncerte su u pretprodaji na blagajni Doma Sindikata u Beogradu i na blagajni Srpkog narodnog pozorišta u Novom Sadu po cenama od 1800, 2200 i 2500 dinara.


Zašto uragani i poplave urnišu Moskvu i kakva je Trampova uloga - 01.07.2017, Sputnik Srbija\nU danu kada je Moskva plivala u vodi, britanski „Indipendent“ je objavio upozorenje više od 60 naučnika sa prestižnih svetskih univerziteta da planeta... 01.07.2017, Sputnik Srbija\n© Sputnik / Denis Murin / Uđi u foto-galerijuKiša, vetar u Moskvi\nU danu kada je Moskva plivala u vodi, britanski „Indipendent“ je objavio upozorenje više od 60 naučnika sa prestižnih svetskih univerziteta da planeta, praktično, ima tri godine da redukuje emisiju štetnih gasova i spreči katastrofu koju donosi globalno zagrevanje.\nJaka tropska oluja koja je pogodila prestonicu Rusije, prema pojedinim pokazateljima, mogla bi da pobije sve rekorde u proteklih nekoliko decenija, saopštio je meteorološki centar „Fobos“. Poplavljene ulice Moskve su već krštene „epskim potopom“, a prema navodima Ministarstva za vanredne situacije, kiša, oluja, grad i jak vetar, s udarima od 15 do 20 metara u sekundi trajaće i danas.\nMunje i gromovi: Epski potop pogodio Moskvu, jedan čovek poginuo (video, foto)\n30 Jun 2017, 15:37\nVeliko nevreme u Rusiju je stiglo pošto je na isti način prethodno pogodilo Poljsku i Ukrajinu.\nKomentarišući situaciju u Moskvi, zamenica šefa Centralne uprave za hidrometeorologiju i monitoring životne sredine Nadežda Točenova za Sputnjik kaže da ove godine nemaju sreće — svi cikloni prolaze kroz centralni deo Rusije.\n„To je, u stvari, lanac ciklona, cikloni dolaze i odlaze neverovatnom brzinom i praktično nemamo vremena da predahnemo. Sadašnji ciklon je depresija sa dva centra, jedan ciklon polako napušta centralni region, ali očekujemo nepovoljne vremenske uslove i tokom subote“, kaže Točenova.\nUpravo u danu kada je Moskva plivala u vodi, britanski „Indipendent“ je objavio upozorenje više od 60 naučnika sa prestižnih svetskih univerziteta da planeta, praktično, ima tri godine da redukuje emisiju štetnih gasova i spreči katastrofu koju donosi globalno zagrevanje.\nDa li nam se klima zaista promenila i da li je taj famozni efekat staklene bašte zaista toliko uticao na klimatske promene koje se dešavaju na naše oči?\nPomoćnik direktora Republičkog hidrometeorološkog zavoda Srbije Goran Pejanović, koji je zadužen za Nacionalni centar za klimatske promene, za Sputnjik ističe da je glavni razlog sve češćih ekstremnih pojava upravo u promeni klime uzrokovanoj povećanjem emisije gasova sa efektom staklene bašte. Reč je, pre svega, o ugljen dioksidu, metanu, azot suboksidu… a takođe i donekle u poremećenom ozonskom omotaču.\nOvako je uragan havarisao po Moskvi (video)\n1 Jul 2017, 11:27\nOn napominje da je zahvaljujući dugogodišnjim istraživanjima ruske ekspedicije „Vastok“ na Antarktiku 1980. godine tačno utvrđeno kolika je bila maksimalna koncentracija ugljen dioksida u poslednjih 800.000 godina, a da je ona sada 40 odsto veća.\nObjašnjavajući kako to utiče na klimu, Pejanović kaže da se zbog toga toplota zadržava u prizemnim slojevima atmosfere i okeana. Sada znamo da se od 1880. godine i početka industrijalizacije, koja je i dovela do emisije štetnih gasova, globalna temperatura do sada povećala za jedan stepen. To važi i za okean do dubine od 400 metara koji tako zagrejan nije više sposoban da apsorbuje ugljen dioksid iz vazduha, napominje ovaj stručnjak za klimatske promene.\nOn dalje objašnjava da zbog povećanja temperature planete topliji vazduh može da primi više vodene pare. Tada dolazi do povećanja isparavanja iznad toplijih mora, tako da u situacijama kada se formiraju cikloni ili oluje imamo više vodene pare u vazduhu a time kasnije i više padavina. Naravno i vetrovi se isto pojačavaju zbog ovih procesa, ukazuje Pejanović.\nDruga klimatska promena nastaje zbog nastupanja toplih klimatskih zona prema severnoj hemisferi zbog čega, kako kaže, imamo velike suše.\n„Ako pogledate brojke u prethodnih 30 godina u Evropi je bilo preko 350 poplava, a samo u poslednjih 15 godina više od 200“, navodi Pejanović. Dodaje da su se zemlje sa većim evropskim rekama, kao i mi u Srbiji, u prethodnih sedam-osam godina borili sa poplavama.\nNa pitanje da li je sprovođenje Pariskog sporazuma o klimatskim promenama neophodno da bi se zaustavio sadašnji trend i emisija štetnih gasova počela da se smanjuje od 2020. godine, pomoćnik direktora RHMZ napominje da proračuni pokazuju da ćemo, ako se ništa ne preduzima u pogledu smanjenja emisije, do 2050. godine imati temperaturu za dva stepena višu. Ako se tako nastavi do kraja veka ona će biti viša za četiri do pet stepeni.\n29 Maj 2017, 21:12\n„S obzirom na to kakve probleme imamo sa ovim povećanjem temperature od samo jednog stepena od 1880. godine, šta će tek biti sa povećanjem od dva, ili na kraju veka od četiri stepena“, više upozorava nego što se pita Pejanović.\nStručnjak moskovskog meteorološkog centra „Fobos“ Jevgenij Tiškovec, takođe, za Sputnjik kaže da je sve što se sada dešava u Rusiji posledica globalnog zagrevanja.\n„Može se reći da se briše granica između Ekvatora i Arktika. Kao rezultat, imamo abnormalno hladan jun u evropskom delu Rusije, a istovremeno tropske vrućine u Sibiru. Nažalost, taj trend će se nastaviti, pa će ekstremnih i opasnih vremenskih prilika biti sve više“, kaže Tiškovec.\nVelika većina naučnika koja se bavi klimom pozdravlja Pariski sporazum i smatra da je krajnje vreme da se čovečanstvo opredeli po ovom pitanju, zaključuje Pejanović za Sputnjik.\nUpravo to traži i 60 eksperata u potpisanom članku u časopisu „Nejčer“, upozoravajući da ceo ekosistem već počinje da kolabira, a led na Arktiku da nestaje, podižući nivo mora.\nDa li će upozorenje naučnika proći nezapaženo kao i, na primer, vest da je studentkinja prava sa Novog Zeland Sara Tomson pokrenula sudski postupak protiv vlasti svoje zemlje kako bi ih primorala da postave ambicioznije ciljeve u politici prema klimatskim promenama, saznaćemo već za nedelju dana na samitu Grupe 20 najrazvijenijih zemalja sveta u Hamburgu.\n30 Novembar 2015, 21:26\nDomaćin Nemačka je već najavila da će klimatske promene biti jedna od tri ključne teme samita. S obzirom na najnovije okolnosti, da se administracija novog američkog predsednika Donalda Trampa nedavno povukla iz Pariskog sporazuma, geopolitičari zbog toga već najavljuju varničenje na relaciji Tramp — nemačka kancelarka Angela Merkel.\nTim pre što je Merkelova pažljivo pripremila teren po pitanju klimatskih promena, budući da je u Berlinu nedavno ugostila dva najviše potrebna saveznika za tu temu, premijere Indije i Kine Narendu Modija i Li Kećijanga. Obe zemlje, koje su zbog velikog industrijskog rasta uz SAD i najveći emiteri štetnih gasova, saopštile su da ne samo da neće odustati od Pariskog sporazuma, nego da će njihov doprinos biti i veći od onog što se traži.\n„Ne možemo da čekamo da i poslednji čovek na planeti poveruje u naučne dokaze o klimatskim promenama“, izjavila je Merkelova prozivajući Trampa, ističući da su svi ostali najposvećeniji do sada da postignu uspeh.\nHoće li Tramp posle francuskog kralja Luja XV, kome se pripisuje izreka „Posle mene potop“, biti sledeći koji to praktično zagovara, ne obazirući se na klimatske promene, kratkovido se baveći samo efektima Pariskog dogovora po američke finansije?


Sportske.net - Zvezda u Lazarevcu sa najjačim sastavom, Stanković o "hrčcima u kavezu"!\nTrener fudbalera Crvene Zvezde Dejan Stanković rekao je danas da je cela ekipa fokusirana na predstojeću utakmicu sa Kolubarom, kao i da je dovoljna i minimalna pobeda u tom meču.\n"Potpuno smo usmereni na Kolubaru. Svaki povratak sa pauze nosi dozu rizika, jer je prirodno da se čovek opusti na odmoru, ali smo dobro radili u prethodnih sedam dana. Razmišljam o ovom mini ciklusu gde imamo tri utakmice u sedam dana, prvo Kolubara, pa Midtjiland, pa Radnički. Želimo da budemo pozitivni", rekao je Stanković, preneo je klupski sajt.\n"Dovoljna je i pobeda od 1:0, pa da se odmorimo i spremimo za Dansku, ne razmišljam ni o čemu drugom. Što se tiče uslova i terena, to su sve izgovori, a toga kod nas nema. Ne postoji", istakao je on.\nFudbaleri Zvezde gostuju u subotu ekipi Kolubare, u okviru 13. kola Super lige Srbije.\nZvezda zauzima drugo mesto na tabeli sa 26 bodova, pet manje od prvoplasiranog Partizana, uz utakmicu manje od crno-belih, dok je Kolubara na 12. mestu sa 13 bodova.\n"Crveno-beli" će zatim u četvrtak igrati meč trećeg kola Grupe F Lige Evropa na gostovanju danskom Midtjilandu.\nStanković je dodao da je ekipi prijala reprezentativna pauza, jer je bilo dosta igrača, koji zbog korona virusa i povreda nisu bili u punom trenažnom procesu.\n"Imali smo Kangu (Gejlor), Erakovića (Strahinja) i Gordića (Miloš) u reprezentaciji, ali mene najviše zabrinjava povratak posle korone. Pričao sam sa Dejanom Savićem, zvao me je, čuli smo se, ko zna kakvi ćemo se vratiti fudbalu posle toga. Lično sam se vakcinisao skoro trećom dozom, moja familija takođe i ne znam kako možemo drugačije da 'završimo' koronu, ako ne budemo odgovorni sami prema sebi. To je nešto s čim se borim, jer se svakog dana pojavi sa probelmom i tome treba stati na put", ocenio je on.\nTrener crveno-belih rekao je da će u Lazarevcu izvesti najjači sastav, da nema kalkulisanja, i da je ekipa u takmičarskom ritmu.\n"Što se tiče mladih igrača, oni moraju da zasluže Zvezdin dres da bi igrali. Ali navikao sam se na te priče, jer ako budu oni igrali, pitaće se za nekog trećeg, pa petog. To je kao 'hrčak u kavezu', uvek će biti pitanje za nekog, ali ponavljam da se Zvezdin dres zaslužuje i da igraju oni koji se izbore za to, a ne imena. Uvek izvodim tim prema planu, igri protivnika, tome ko se kako oseća i u kakvoj je formi", rekao je Stanković.\nOn je dodao da mu odgovara što se svaka utakimca u domaćem prvenstvu igra pod pritiskom, jer se na taj način "odrasta".\n"Meni se to sviđa. To je takmičarski, drži se gard visoko. Rekao sam momcima da ovo može da bude najteže, ali i najlepše u skorije vreme", ocenio je on, uz konstataciju da prati igre fudbalera, koji nastupaju na pozajmici u Grafičaru.\nMeč izmedju Kolubare i Crvene zvezde na programu je u subotu od 15.55.


mandat - Srpskainfo\nSunovrat Bajdena: Posljednja anketa ukazuje na najveći pad povjerenja u narodu od svih lidera SAD\nPosljednja anketa "Galupa" od minulog petka koja je targetirala Amerikance između 1. i 19. oktobra, pokazuje da je povjerenje u politiku Džozefa Bajdena od prvog kvartala ove godine, kad je preuzeo vlast, a zaključno sa trećim kvartalom, palo za 11 odsto što se nije dogodilo nijednom predsedniku, od Drugog svjetskog rata, dakle, 75 godina.\nDačijan Čološ dobio mandat za formiranje Vlade Rumunije\nRumunski predsjednik Klaus Joanis predložio je Dačijana Čološa, lidera centrističke Unije za spas Rumunije (USR) za mandatara za formiranje vlade.\nOlaf Šolc, kandidat njemačke Socijaldemokratske stranke za kancelara, izjavio je danas da ima mandat da predvodi novu vladu poslije tijesne pobjede na izborima i da će pokušati da formira koaliciju sa zelenima i slobodnim demokratama.\nSavjet ministara EU produžio je danas mandat specijalnom izaslaniku EU u Bosni i Hercegovini Johanu Satleru.\nNa vlasti više od dvije decenije: Bašar el Asad položio zakletvu i počeo četvrti mandat\nPredsjednik Sirije Bašar el Asad položio je zakletvu na početku četvrtog, sedmogodišnjeg mandata na toj funkciji.\nPETI MANDAT Ranka Mišić reizabrana za predsjednika Saveza sindikata Srpske\nPoslanik u Predstavničkom domu PS BiH, Nenad Nešić, kazao je da bi izmjena Izbornog zakona, koja se odnosi na to da mandat pojedinca pripada stranci, spriječila političku korupciju.\nSavjet EU produžio je mandat evropske Misije posvećene vladavini prava na Kosovu (Euleks) do 14. juna 2023. godine, objavaljeno je u Službenom glasniku EU.\n"Jedinstven stav iz Srpske da OHR završi svoj mandat" Čubrilović nakon sastanka u Beogradu\nGUBITNIK DANA Ismir Jusko\nSvoju borbu smo započeli rečenicom “Ništa više neće biti isto” i u ovih 100 dana se trudimo da dokažemo svaku riječ te rečenice, kazao je gradonačelnik Banjaluke Draško Stanivuković povodom obilježavanja 100 dana mandata.\n"Mandat partiji“ Šarović smatra da Izborni zakon treba promijeniti u ovoj godini\nPromjena Izbornog zakona je jedan od najvažnijih prioriteta za BiH i iz tog razloga Srpska demokratska stranka daje puno podršku da se u ovo neizbornoj godini otpočne i završi sa potpunom reformom izbornog zakonodavstva, rekao je predsjednik SDS Mirko Šarović.\nSnježana Karić 7 mjeseci\nUHAPŠEN MALOLJETNIK Zaleteo se na starijeg čovjeka, pa mu oteo torbicu


Izvor: B92, 17.Jan.2017, 12:24\nGradonačelnica glavnog grada Španije ne samo što će do 2025. sa svojih ulica proterati sva vozila sa dizel motorima, već namerava da od 2019. u centru zabrani kretanje privatnih putničkih automobila.\nFlickr/John Y. Can\nU intervjuu jednoj madridskoj radio stanici gradonačelnica španske prestonice, Manuela Karmena, rekla je da namerava da centar grada oslobodi od privatnih vozila do maja 2019, kada joj ističe mandat na funkciji čelnice Madrida.\nOd ove zabrane biće izuzeti vlasnici automobila koji stanuju u centralnim zonama španskog glavnog grada. Njima će biti dozvoljano da parkiraju svoja vozila u kraju u kome žive.\nPored njih, centralnim gradskim ulicama će tokom radnog vremena moći da saobraćaju i dostavna vozila koja će morati da zadovolje određene ekološke emisione standarde. Deo plana je i da centralna gradska saobraćajnica sa 6 traka bude rezervisana isključivo za bicikliste i taksiste, kao i za vozila javnog gradskog prevoza, prenosi Business Insider.\nAutoBlog: Centar Madrida bez automobila od 2019.


Milićević otvorio Treći poslovni forum Srbija-Ukrajina - PKS-RPK Novi Sad\nPotpredsednik pokrajinske vlade Đorđe Milićević otvorio je 15. maja 2017. godine u Privrednoj komori Vojvodine Poslovni forum „Srbija-Ukrajina“, na kome su učešće uzele 34 domaće i 22 ukrajinske kompanije.\nMilićević je na otvaranju Foruma, čiji je cilj jačanje privrednih partnerstava Srbije i Ukrajine, istakao da je ta saradnja ponovo u porastu, čemu značajan doprinos daje i Vojvodina.\nPodsetivši da je jedan od glavnih prioriteta pokrajinske vlade brži ekonomski razvoj, Milićević je istakao je da je siguran da susreti privrednika iz različitih zemalja upravo pomažu ostvarenje navedenog cilja.\n„Ukupna robna razmena AP Vojvodine sa Ukrajinom u 2016. godini dostigla je oko 64 miliona dolara, što je skoro za 14 procenata više nego godinu dana ranije. Međutim, to je još daleko od preko 172 miliona dolara ukupne robna razmene, koja je ostvarena u 2013. godini ili skoro 240 miliona dolara iz 2008. godine“, rekao je Milićević.\nPrema njegovim rečima, prostor za povećanje robne razmene čine proizvodne grane u kojima je ona tradicionalno bila najveća – od proizvodnje podnih obloga, preko farmaceutske industrije i petrohemijskog kompleksa, do drvne industrije, a kao značajno polje za potencijalno proširivanje robne razmene je i poljoprivreda.


Grad Zrenjanin - O kancelariji u Zrenjaninu\nO kancelariji u Zrenjaninu\nKancelarija za komunikaciju narodnih poslanika sa građanima u Zrenjaninu je peta po redu u Srbiji. Ponosni smo na činjenicu da u ovom poduhvatu učestvuje osam narodnih poslanika, iz sedam različitih političkih stranaka, kako iz vlasti tako i iz opozicije.\n„Mini-Parlament u Zrenjaninu“, kako je dobila naziv ova Kancelarija, pokazuje da narodni poslanici prevazilaze stranačke podele kada je u pitanju predstavljanje građana koji ih biraju u Narodnu skupštinu.\nKancelarija prima sve građane Srednjebanatskog okruga, ali i drugih krajeva Srbije, bez obzira na politička opredeljenja, versku i nacionalu pripadnost, ili druge različitosti. Poslanici, kao i asistenti u Kancelariji, mogu da komuniciraju sa građanima na više jezika, tj pored srpskog i na mađarskom, rumunskom i engleskom jeziku.\nOsam narodnih poslanika predstavlja „poslovnicu“ Narodne skupštine u našem gradu i našem okrugu, i otvoreni su da čuju Vaše predloge, molbe ili žalbe vezane za njihove aktivnosti u Narodnoj skupštini, i svih aktivnosti Narodne skupštine generalno.\nPozivamo Vas da dođete u Kancelariju, i doprinesete boljem radu Vaših izabranih poslanika, jer na kraju – oni su izabrani da predstavljaju Vas i donose zakone i propise u Vaše ime.